open-index/open-wikipedia-markdown huggingface dataset:
晴雯

**晴雯**者，《紅樓夢》中一婢也。

## 形貌
纖腰削肩，伶俐標致，情態與黛玉相仿佛。

## 性情
心靈手巧，智辯過人，然剛烈太過，不肯卑媚於上，故終為王夫人所逐。

## 生平
為賈寶玉之婢。王夫人以之輕浪，誘寶玉於歧途，乃逐之。初，晴雯染疾風寒，見逐之後益憤怨，病篤而亡。

## 死後
寶玉深懷思晴雯，撰《芙蓉女兒誄》以祭之。

## 判詞
霽月難逢，彩雲易散；心比天高，身為下賤。風流靈巧招人怨。壽夭多因毀謗生，多情公子空牽念。
爾雅

《**爾雅**》者，訓詁文字之書也。人之讀書，有訓詁之不識者，則可佐之助益，便明經義也，《爾雅》之作，正為以此。《爾雅》之作，其尚矣，或曰周公所作，或歸之於孔子及諸弟子。逮至近世，學者多以為作於戰國、秦、漢之世，以其中多釋《詩經》中語且，言及周世未有之物也。《爾雅》者，亦華夏最古之字典辭書也。
## 釋名
觀《爾雅》之名，「爾」者「邇」也，即「近」也；「雅」者，意指「雅言」也，是周秦所通之言，故《傳》有言曰：「子所雅言，《詩》、《書》、執禮，皆雅言也。 」以故《爾雅》謂「近於雅言」也。
## 綜述
《爾雅》為書，以文辭為經，以事類為緯，書分三卷，為十九篇，不獨解釋文辭、闡明訓詁，又多載天地物候，人事器物之屬，至於鳥獸草木，山河形勝，亦多所載焉，包羅萬象，囊括諸事，讀之可明文字，亦可解方物，信有益于世，有補于識也。子曰：「多識於鳥獸草木之名。」雖為論《詩》，亦可旁及於《爾雅》也。
## 傳承
漢世文帝時，《爾雅》已列學官，并《論語》《孟子》《孝經》為「傳記博士」，諸治經者，皆須通之乃可進學。漢武時，已有犍為文學者，為之作註，至晉郭璞，明於文字，又喜博物，乃作《爾雅註》，大行於世。唐時，入於「十三經」中，始列經部，宋邢昺為《爾雅註》作疏，入「十三經註疏」。後又有清郝懿行作《爾雅義疏》，邵晉涵著《爾雅正義》，近人周祖謨之《爾雅校箋》。諸書仿《爾雅》而作者，亦不鮮矣。《孔叢子》書中，有《小爾雅》，後漢作《釋名》，或稱「逸雅」，又有《廣雅》、《埤雅》者，統曰「五雅」或「諸雅」。《爾雅》一學，遂為專門，稱為「雅學」。後世「小學」之名物訓詁之學者，亦以此為端。
## 篇目
《爾雅》之篇目，具列如左：
*《釋詁》
*《釋言》
*《釋訓》
*《釋親》
*《釋宮》
*《釋器》
*《釋樂》
*《釋天》
*《釋地》
*《釋丘》
*《釋山》
*《釋水》
*《釋草》
*《釋木》
*《釋蟲》
*《釋魚》
*《釋鳥》
*《釋獸》
*《釋畜》
## 他典
河北省

**河北**者，中華人民共和國之行省也，地處河水之北，因以名之。又處古冀州地，故略曰**冀**。春秋戰國之世，彼爲燕趙領地，故稱燕趙大地。
## 史
東周之世，冀北為燕，冀南為趙，俱為千乘之國。餘者若孤竹、中山之屬，亦嘗興滅於此。又今河北邊地或為齊魏諸國所據，而四至不詳。

秦興，分屬巨鹿、邯鄲、恆山、齊、濟北、上谷、代、漁陽、右北平諸郡。

漢設幽、冀二州。

晉時屬冀州。後神州擾攘，五胡亂華，諸國據河北者，後趙、前燕、前秦、後秦、西燕、北燕、南燕、北魏、東魏、北齊、北周是也。

隋時屬冀州。

唐代屬河北道。唐天寶中，安祿山據冀地以叛，是為安史之亂，七載方靖。

五代殘唐，契丹日盛，蠶食漢疆。兒皇帝石敬瑭割幽云十六州於遼，自是河北之境，胡漢各據其半。

宋設河北東路、河北西路。

靖康之難，女真入寇，華北陸沉，金設河北東路、河北西路、中都府路以領之。

蒙元代金，得河北之土，以中書省統之。

明興，蕩滌胡風，河北光復，屬北直隸。

明亡，滿清入關，屬直隸省。

中華民國之時，分屬察哈爾、熱河、河北三省。

中華人民共和國之時，始成今制。
## 地理
河北東濱渤海，西依太行，南為平川，北連高原。其水大清河、子牙河、永定河、拒馬河等，皆入海河。其山，太行為最大，又有燕山亙於冀北。其湖有白洋澱、衡水湖。
## 口數
河北之民，可六千七百六十九萬口（西元二〇〇三年所計）。
## 族類
不計漢人，尚有蒙古族、滿族、朝鮮族、回族等。漢族居口數百分之九十六。
## 它典
*河北省政府 

分類:中華人民共和國諸省
文身

**文身**，俗稱**紋身**，人身紋飾也，以針刺膚，成文，塗以朱、墨，色沁入肌膚間，膚雖長替，然色不去也。
文身傳自先世，其源也遠，亦非一地之俗。古史云，夏后少康之子封於會稽，斷髮文身以避蛟龍之害，則文身之於中華也久矣。然世以身體髮膚，受之父母，莫敢毀傷。故多以為刑罰之屬，秦漢時以黥墨施於罪人，宋亦有刺配。世傳岳母刺字於武穆，亦以激戒，非為飾也。獨江湖浪子多尚文身，若水滸傳中，九紋龍史進之儔也，故人每見而畏避之。今世文身之風自外而入，其見稍稍釋焉。
希特勒

**阿道夫·希特勒**者，本奧匈帝國布勞瑙人也，後入德意志籍。西曆一八八九年四月二十日生，父阿洛伊斯，母克拉拉。

希氏少好繪事，欲應試而不第。父母早世，初流寓維也納，後徙慕尼黑。會歐戰起，乃投巴伐利亞軍團，數立功績，獲鐵十字勳章。一九一六年，戰於索姆河，創左股；一九一八年十月，復中芥子氣，目盲。及疾小瘳，而德意志已降矣。   

一九一九年，入德國工人黨，倡種族之說，尊日耳曼而抑異類。越二年，自命黨魁，立衝鋒隊。一九二三年，效墨索里尼進軍羅馬之舉，結故將魯登道夫舉兵於慕尼黑，謀奪權。事敗下獄，世稱「啤酒館政變」。繫獄時，口授生平於黨徒赫斯，撰《我之奮鬥》。 

一九二四年冬既出獄，重整黨務。一九三二年，大選雖躓，然得帕彭等貴族之薦，翌年遂拜德意志國總理。未幾，與帕彭交惡。一九三四年六月，希氏誣衝鋒隊渠魁羅姆謀反，盡誅之，世稱「長刀之夜」；蓋衝鋒隊素驕橫，黨內元老多患之，希氏亦忌其難制也。遂乘機奪帕彭權，獨攬朝政。同年八月，總統興登堡卒。希氏遂廢共和，易國號曰大德意志帝國，世稱第三帝國，自號「元首兼帝國總理」。

希氏既專大政，奉行納粹，大戮猶太人，以委前敗之咎。又毀《凡爾賽條約》，併奧地利、捷克斯洛伐克諸地，圖建大德意志。復擴軍備，建海陸空軍。時英、法諸國憚兵革，屢行綏靖，致其勢益張。一九三九年，襲波蘭，遂啟二戰。結盟意、日，號為軸心國。旋滅波蘭、丹麥、挪威、荷蘭、比利時、盧森堡，降法國、希臘諸國，復侵英國、蘇聯。兵鋒震乎歐洲，勢極一時。

然一九四二年，德軍大挫於斯大林城，復敗於北非。次年，盟軍克突尼斯，登陸意大利，意國遂降。一九四四年，英美聯軍登陸諾曼底，蘇聯亦傾國反攻，兵迫中歐。一九四五年四月，蘇軍兵臨其都柏林。希氏自度必敗，乃與其姬愛娃成婚。三十日，與左右辭決，同入地堡，希氏引銃自裁，愛娃亦仰藥死。
紫河車

**紫河車**，藥也，即人胞。

## 別名
胞衣、胎衣、混元母、佛袈裟、仙人衣。

## 修治
取鮮者浣於清水，去其筋膜并刺盡其血，洗濯再三，以凈為度。

## 氣味
甘、鹹，溫，無毒。

## 歸經
肺經、肝經、腎經。

## 功效
補腎益精，養血益氣。

## 主治
陽痿遺精、腰酸頭暈耳鳴，氣血不足諸證，肺腎虛喘。

## 評論
朱震亨曰︰「紫河車治虛勞，當以骨蒸藥佐之。氣虛加補氣藥，血虛加補血藥。以側柏葉、烏藥葉俱酒灑，九蒸九曝，同之為丸，大能補益，名補腎丸。」

李時珍引琉球、獠人之例，謂以胞為藥，雖曰以人補人，取其同類，然於倫理誠有所悖，不甚與也。

紫河車自朱震亨稱言其功，醫家稍以為用，至於今世，今人亦證功效果然。但人食人肉，情之所難，況其用非無他藥以代之，故論爭不休。

## 攷

## 據
明李時珍《本草綱目·人部·人胞》
紫荊關

**紫荊關**，居冀省易縣，東南徑去縣治三十公里許，道行可四十五公里。四傍皆山，北臨拒馬。古人曰：「南阻盤道之峻，北負拒馬之淵，近以浮圖為門戶，遠以宣大為藩籬。一關雄踞於中，群險庇於外，規模壯麗，屹然為畿輔保障。」位居庸、倒馬二關間，并為「內三關」。

太行八陘中，此本蒲陰陘也。戰國始設上谷關，以土石塞於陘上。漢時曰五阮關，又名子莊關。自漢之後，每多修擴，關益壯焉。宋時名金坡關，後以山野多紫荊，乃易今名。

## 據
*《易縣誌》
錢穆

**錢穆**，原名恩鑅，字賓四，江蘇無錫人也。嘗用筆名公沙、梁隱、與忘、孤雲，晚號素書老人、七房橋人，深究國史，品論得失，著作不鮮，蚤注於修身、智者之學，著有《論語新解》。

清光緒二十一年生，年七歲，入私塾。其後輟學，自學而授課于中小學。民國十九年，穆著《劉向歆父子年譜》，于學界聲名大振，為顧頡剛所薦，任燕京大學國文講師。八年居北平，先後授課於北京、清華、燕京、北師大等名校，與學術界眾名家悉相切磋。

民國三十八年以降，隻身渡港，復寓台灣以卒餘年，修史例《國史大綱》，付梓於臺灣商務印書館，既而還本於中原，經商務印書館印版，邊於全國。 

民國七十九年，卒於臺北。

## 學術

## 贊

## 據

分類:中華民國列傳
壬辰啟東民亂

江蘇啟東，當長江入海口，民樸地實，素饒漁鹽之利。初，有外資造紙廠欲鑿瀆洩穢於海，有司苟圖其利而許之。邑人懼污澤為害，數群訴於官，皆不納，由是民怨沸騰。壬辰夏六月初十，邑民萬人麕集，隳防排闥，徑入邑署。邑守、邑宰欲遁不得，眾強衣邑宰以抗議之服，復有群嫗褫邑守之衣以辱之。眾乃大索署內，暴出名煙貴酒、淫穢之物，悉陳於衢以示眾。有司駭懼，恐激生變，亟懸牌布告，誓寢其造瀆之役，眾乃散。
東干語

**東干語**，漢語別種也，屬西北官話，回族語也。回族亦書以西里爾字母，無注聲符。及清之世，始以阿拉伯字母。

所操之以為本語者於吉爾吉斯，嘗背清而舉事，敗，遂亡俄羅斯帝囗邊邑，其冑猶在，至於今日。

清代語彙，今尚有遺，故以東干語官話疇，其俚語有肅東干語、陝西東干語之屬。

## 東干語西里爾字母
А а Б б В в Г г Д д Е е Ё ё Ә ә

Ж ж Җ җ З з И и Й й К к Л л М м Н н Ң ң О о П п Р р С с Т т У у

Ў ў Ү ү Ф ф Х х Ц ц Ч ч Ш ш Щ щ Ъ ъ Ы ы Ь ь Э э Ю ю Я я

## 拉丁字母
蘇聯之初，俄羅斯之諸語悉用拉丁字母。東干語亦然。回族非阿拉伯字母。坤輿東西裂，蘇美交郤。蘇聯俾諸民族改故步。見今俄羅斯諸民族用西里爾字母。

A a B в C c Ç ç D d E e   F f

G g I i J j Ь ь K k L l M m N n

Ŋ ŋ O o P p R r S s Ş ş T t U u

V v W w X x Y y Z z    

## 語彙
東干語之語彙多合官話之語彙，然尚有遺清代之語。若：
*官話：總統，東干語：Хуанди（皇帝）
*官話：政府，東干語：ямын（衙門）
*官話：塞外，東干語：кувэ（口外）

## 強勢
東干語有以強勢之分別義語。斯阿拉伯語之名或俄羅斯語之名。
杭思朗

**杭思朗**，又譯**岩士唐**、**阿姆斯壯**、**阿姆斯特朗**，美國人也，公元一九三零年八月五日生。少學於普渡大學、南加州大學。初效水師，戰於兩韓。戰罷，入國立航空諮議會，任試飛員，凡九百遍。

一九六二年，入太空總署。越四年，督師雙子星座八號，接合太空船，為後世之先。一九六九年，並艾德靈、柯林斯，督師太陽神十一號計劃，再登太空，前進月球，成登月首人。

二〇一二年八月廿五日，病卒，享壽八十二。

杭氏一生，貢獻美國，尤以太空探索為重。登月後嘗言︰「此一人之小步，世人之大步也。」後世志士仁人，無不引以為宗。退役以後，累添殊榮，得總統自由勳章、國會太空榮譽勳章、國會金章。

分類:俄亥俄州列傳
夏侯令女

**夏侯令女**者，複姓夏侯，名令女，曹魏譙郡夏侯文寧之女，曹文叔（曹文叔者，曹爽從弟也）之妻也，以守寡不移聞名。

曹文叔早亡，令女服闕，自以年少無子，恐家必嫁己，乃斷發爲信。其後家果欲嫁之，令女聞，即復以刀截兩耳，居止常依爽。及爽被誅，曹氏盡死。令女叔父上書與曹氏絕婚，強迎令女歸。時文寧爲梁相，憐其年少執義，且曹氏無遺類，冀其意沮，乃微使人諷之。令女歎且泣曰：「吾亦惟之，許之是也。」家以爲信，防之少懈。令女於是竊入寢室，以刀斷鼻，蒙被而臥。其母呼與語，不應，發被視之，血流滿床席。舉家驚惶，奔往視之，莫不酸鼻。或謂之曰：「人生世間，如輕塵棲弱草耳，何至辛苦乃爾！且夫家夷滅已盡，守此欲誰爲哉？」令女曰：「聞仁者不以盛衰改節，義者不以存亡易心，曹氏前盛之時，尚欲保終，況今衰亡，何忍棄之！禽獸之行，吾豈爲乎？」司馬懿聞而嘉之，聽使乞子字養，爲曹氏後，名顯於世。

## 據
皇甫謐《列女傳》
龐涓

**龐涓**，戰國時人，魏將也。傳言嘗與孫臏共受業於鬼谷子，先臏而去，事魏，得為惠王將軍。及臏就魏，涓以己不如，深嫉其能，乃臏之。孫臏以計遁齊，二人由是結仇。

周顯王十五年，魏伐趙，以龐涓圍邯鄲，齊以田忌、孫臏救之。孫臏以魏輕兵銳卒竭於外，老弱疲於內，逕往大梁。涓果回師，與齊戰于桂陵，敗。龐涓見擒，得遣歸魏「或謂龐涓僅以身免，逃歸於魏」。

後龐涓領魏師攻韓，韓求救於齊。齊以田忌、田嬰、孫臏領兵，復率軍徑攻大梁，魏軍回師。孫臏用減竈計示弱誘敵，龐涓乃棄其步軍，與其輕銳倍日並行逐之，至於馬陵。馬陵道狹而旁多阻隘，可伏兵。孫臏預斫大樹白而書曰：「龐涓死於此樹之下。」涓夜至斫木下，見白木，乃鉆火燭之。讀其書未畢，齊軍萬弩俱發，魏軍大亂相失，龐涓自知智窮兵敗，因曰：「遂使豎子成名！」自刎而亡。
## 據
《史記·孫子傳第五》
二〇一二年

## 大事
*七月廿七至八月十二，英都舉五輪之會。

## 歿
*八月廿五日，岩士唐歿。登月者莫先之。
遇羅克

**遇羅克**，民國三十一年生，北京人也，父崇基，精研水電。

羅克幼聰慧，優於學。然斯時，中共甫定天下，鄙視士商，貶崇基為右派，羅克不得以再續學業，乃入北京人民機器廠。

文革亂起，貴戚佈血統論，輒言「老子英雄兒好漢，老子反動兒混蛋」等語，欲止學優登仕而自專其位。羅克乃作《出身論》以駁之，略謂人之出身不得以自主，其忠奸善惡，當聽其言觀其行可也，其家世不足道云云。倡行民主、人權，文得以廣傳，遂為當朝不忿。

一九六八年一月，見緝；後三年，坐反革命鎗決於京，年二十八歲。

一九七九年，北京市中級人民法院應其母王氏請，重審其案，昭雪。後人輯有《遇羅克遺作與回憶》傳世。

## 家屬
***父**：崇基
***母**：王秋林
***弟**：羅文，與羅勉皆研水刀
***弟**：羅勉
***妹**：羅錦，有文名，猶未見容於中共，亡走德意志
牽牛花

**牽牛花**者，草花之一也。入歌謂之**朝顏**，喻*嫉*之情。花狀如喇叭，俗謂**喇叭花**。屬旋花科。

一藤多花，光熱足而發，色有單復之別而殊異。其藤被豪，實若小豆。實微毒，可藥用，謂之**牽牛子**。

## 種法

惟播子而種，宜春夏，南土終年可播。毋覆土，而當照。性喜光，喜熱，喜水。
句讀點頓

**句讀點頓**，通名**標點符號**、**標點**，所以助句讀而明辭氣也。古時用「-」、「、」、「。」者皆有，未有公格。今通行之法，則兩岸有別，至於英文拉丁，亦復相異。

## 源流

西洋所用，咸源舊字，多變自希臘拉丁。俄文後亦從之。日本則用返點、訓點。

漢文古有句讀，故因生頓點，唯不一也。《說文》收「、」及「（）」，古簡則多「└」與「▄」。至民國八年，始倡《請頒行新式標點符號議案》，而首行之者，為胡適之《中國哲學史大綱》也。

## 今式

名有古今之異，式有南北之別，遂臚列如此：
溪湖鎮

**溪湖鎮**，在臺灣彰化縣，北接埔鹽，西抵二林，南為埤頭、田尾、永靖，東鄰埔心。縱貫中山高速公路、省道臺十九線，橫貫縣道一四八號，交通便利。腹地廣大，土壤肥沃，為臺灣菜園之首也。

## 詞源

此鎮因緣舊濁水溪畔，有溪亦有湖，故名溪湖。據傳清官楊公桂森至三塊厝荷婆崙之三山國王廟巡視，曾題詩立碑曰：「前有濠，後有阿；水西流，安樂窩。」足見當時風光之秀麗。

## 沿革

*清雍正年間，溪湖隸於彰化二林上保。
*清光緒廿一年八月，設保良局。
*日據明治三十年八月，鹿港辦務署轄之，置事務所。
*日據明治卅五年五月，設溪湖區，轄內溪湖、頂寮、大突、汴頭、田中央、西勢厝六保。
*日據大正九年十月，施街庄制，合併馬芝保三塊厝、四塊厝及武西堡之崙子腳，立溪湖庄，隸臺中州員林郡。
*日據昭和十三年二月，設溪湖街。
*民國卅四年，改隸臺中縣。
*民國卅九年十月，改隸彰化縣。

## 產業
### 農業

此鎮腹地廣大，土壤肥沃，為臺灣菜園之首也。除供全臺外，亦外銷日本、香港、新加坡，中以韭菜花、葡萄最負盛名。

### 工業

民國五十九年，溪湖鎮為羽毛加工之重鎮，於東西寮里，有羽毛加工廠，增稅於溪湖；於民國七十代。亦嘗為單車零件廠區，為力不足久爭，已廢棄。

### 商業

溪湖鎮商業興旺，包括埔鹽鄉新水、二林鎮萬興、埔心鄉梧鳳、田尾鄉海豐崙等地，皆往溪湖市之。商業區乃為西東環路圍之，以彰水路中，早有中街，暮有西環路。

## 文教
##### 高級中學
* 國立溪湖高級中學
* 彰化縣立成功高級中學

##### 國民中學
* 彰化縣立溪湖國民中學
* 彰化縣立成功國民中學
江南風

《**江南風**》者，樂曲也，韓國樂士朴載相所作。所謂江南，江南區也，在韓國之都，人物繁阜，諸技興行，尚新貴上。此歌既出，萬國矚目，四海咸稱，賞示逾三十億，堪稱奇偉之作。故多有效仿。至於中國，傳如《客家風》、《華農風》之屬。海外則有《北韓風》之類。

## 據

## 他典
* 江南風
** 江南風 官方音樂影片預告片 一
** 江南風 官方音樂影片預告片 二
** 江南風 官方音樂影片製作花絮
* 江南風 YouTube 官方音樂影片
* 觀《江南風》於中原

分類:大韓民國歌曲
香港城市大學

**香港城市大學**，簡曰**城大**，香港之大學也，處九龍塘達之路，今校長乃郭位教授。

一九八四年建校，九四年始稱大學，由大學教育資助委員會資之。

有六學院：曰商學院、曰人文社會科學院、曰科學及工程學院、曰創意媒體學院、曰法律學院及能源、曰環境學院。

## 它典
*香港城市大學主頁
岳陽市

**岳陽**，古之**巴陵縣**也，今屬湖南省。西飲洞庭，東倚羅霄，南鄰長沙，江水迴環於北。方萬四千九百公里，口五百四十萬有奇。

## 沿革
夏商為三苗之域。春秋之末，楚遷糜、羅國于此，築西糜城，為建城之始也。秦屬長沙郡之羅縣，漢隸長沙國、長沙郡。孫吳置漢昌郡于今之平江，始建郡，後魯肅築巴丘城。傳巴丘城之閱兵樓乃岳陽樓之始也。

晉太康元年，析長沙郡下雋縣置巴陵縣，乃齊巴陵郡、隋巴州、宋**岳州**、元岳州路、清岳州府之治所也。

民國二年，廢府存縣，改巴陵縣為岳陽縣。中華人民共和國立，岳陽隸湘潭專區。一九六四年設岳陽專區，一九八六年改岳陽市。

## 它典
* 岳陽市政府

分類:湖南省區劃
塔納赫

《**塔納赫**》者，猶太教之經典。其名，取三部之首音而成，曰「塔」、「納」、「赫」，合稱「塔納赫」。

所謂三部，一曰《**妥拉**》，義爲律法、訓誨；二曰《**奈維姆**》，義爲先知；三曰《**凱圖維姆**》，義爲聖錄、文書。

《妥拉》者，即《摩西五經》，載創世、出埃及、利未、民數、申命之事。古來相傳，乃摩西受命於西奈山所作。《奈維姆》錄古先知之言行，《凱圖維姆》則集詩、箴、史傳之屬。三部合之，凡二十四卷，乃成猶太教之正典。

此經亦為他教所重。基督教稱之曰《舊約》，以其在耶穌基督新約之前也。回教亦尊奉《妥拉》及《詩篇》，然謂其傳世之本，經後人竄亂，失其真旨，唯《古蘭經》乃全真無瑕之天啟。
## 篇章

## 據
宇文愷

**隋甑山康公宇文愷**字**安樂**，朔方夏州人也，出鮮卑宇文部。父貴，周大司徒。

愷父兄以弓馬顯名，而愷獨好學，尤善建築之法。大象二年，升匠師中大夫。

隋開皇二年，隋文帝詔興大興城曰：「此城從漢，凋殘日久，屢為戰場，舊經喪亂。今之宮室，事近權宜，又非謀筮從龜，瞻星揆日，不足建皇王之邑，合大眾所聚，今區宇寧一，陰陽順序，安安以遷，勿懷胥怨。龍首山川原秀麗，卉物滋阜，蔔食相土，宜建都邑，定鼎之基永固，無窮之業在斯。公私府宅，規模遠近，營構資費，隨事條奏。」於是詔左僕射高熲、將作大匠劉龍、鉅鹿郡公賀婁子干、太府少卿高龍叉等創造新都。以愷有巧思，領營新都副監。

時愷為副監，而規劃方圓皆出於愷。大興京竣，而倉稟尚虛，需轉關東迷粟。渭水多沙，不便漕運，愷乃引渭通河，自大興至潼關三百餘里，名曰廣通渠。渠成，轉運頗便，隋唐之世長安繁華頗受益於此。尋以愷為營東都副監。極盡壯麗，遂以愷為工部尚書。

愷本後周宗支，文帝剪除宗葉，而愷兄忻以擁隋有功，兄弟獲免。少頃，文皇修宗廟，啟愷為宗廟副監，宗廟成，封甑山縣公，邑千户。大業八年卒，諡曰康。
車裂

**車裂**，**轅**、**磔**。俗呼曰**五馬分屍**。以繩系頭手足，復系繩於五馬之車。始刑，五馬並進，身首異處。時人多以車裂為酷刑，實非。古人以肌膚之體受于父母，死無全屍者，大不孝也。是故車裂者，分刑者之死屍，絕犯人之孝道也。

古名人而受刑者：商鞅變革，為權貴所忌，其名為天下一。復有嫪毐者，圖謀反始皇，亦遭車裂。

## 文獻
《說文解字》：「斬法，車裂也。」

五馬分屍者，出《東周列國志》，以牛拉車分屍，亦非馬。

《遼書》：「淫亂不軌者，五車轅裂之。」
清風學園

**清風學園**者，日本大阪之私立黌。
此黌在大阪市石箇辻。都學生悉男兒也。
## 概要
伊黌之訓因佛教。朝學生唱般若心經。曾達喇羅麻越美國總統之左右訪之。
江南區

**江南區**者，大韓民國首爾特別市之區也。其民最富，他鄉民羨之。歌《江南風》基此地矣。

分類:首爾特別市
大都

**大都**者，大元京師也，蒙語稱**汗八裡**，意即「可汗之城」，亦帝都之意也。自元世祖至元四年正月三十日起，即為元都，迄元惠宗至正二十八年八月初二為止。之於今北京城，即南至長安街，東西至二環之地。元太祖十年五月二日，成吉思汗克金中都，十二年，太師、國王木華黎改中都為燕京。至元元年，忽必烈繼汗位，七年，都之，改上都為陪都。帝自居故金之離宮，大寧宮內。
儀禮

**儀禮**者，正名曰**禮**。十三經之一也。載三代迄秦之舊禮，所謂禮儀三百，威儀三千，經士亦懼其龐雜繁複。非專事儀禮者不能行之。漢初高堂生傳《儀禮》十七篇。復有《古文儀禮》五十六篇，業已失載。及始皇焚書，《禮》已不傳，唯高堂生能誦之，生傳于蕭奮，蕭奮傳孟卿，孟卿傳後蒼，後蒼傳大戴（戴德）、小戴（戴聖）、慶普。

漢之五經，儀禮其一也，時稱**禮經**，晉始稱儀禮，為公卿所重，尤重《喪服》、《士喪禮》、《既夕禮》、《士虞禮》，此四者，喪禮也。逮至唐，以禮稱禮記，復又有周禮，儀禮者，三禮也。唐賈公彥撰《儀禮疏》十七卷，至南宋乃與鄭玄之註合刊，是為《儀禮註疏》。元人敖繼公有《儀禮集說》一書。四庫館臣復于《永樂大典》輯宋張淳撰《儀禮識誤》一冊。胡培翬有《儀禮正義》。儀禮者，未若擬於以色列之律法書，以其內容近似故也，三代之世，民敬天事神，而生禮節以齊風化。
## 篇目
*士冠禮 第一
*士昬禮 第二
*士相見禮 第三
*鄉飲酒禮 第四
*鄉射禮 第五
*燕禮 第六
*大射 第七
*聘禮 第八
*公食大夫禮 第九
*覲禮 第十
*喪服 第十一
*士喪禮 第十二
*既夕禮 第十三
*士虞禮 第十四
*特牲饋食禮 第十五
*少牢饋食禮 第十六
*有司 第十七

## 據
顏氏家訓

《**顏氏家訓**》者，北齊顏之推作，書成於晚暮之時，憶嚮昔處世接物之過，總為人踐世之道，以提撕子孫，教化明理。《序致第一》曰：「夫聖賢之書，教人誠孝，慎言檢跡，立身揚名，亦已備矣。魏晉已來，所著諸子，理重事複，遞相模效，猶屋下架屋，床上施床耳。吾今所以復為此者，非敢軌物範事也，業以整齊門內，提撕子孫，夫同言而信，信其所親；同命而行，行其所服。禁童子之暴謔，則師友之誡，不如傅婢之指揮；止凡人之鬥鬩，則堯舜之道，不如寡妻之誨諭……」。凡二十篇，曰序致、曰教子、曰兄弟、曰後娶、曰治家、曰风操、曰慕贤、曰勉学、曰文章、曰名实、曰涉务、曰省事、曰止足、曰诫兵、曰养心、曰归心、曰书证、曰音辞、曰杂艺、曰终制。

## 書策
顏之推，字介，琅邪临沂人也。初，從先祖徙寓建康，世更侯景之乱，梁元帝王江陵，除之騎侍郎，承圣三年，推俘西，竊逋還江南，歷砥柱之險，奔北齊，仕焉，既而隋滅陳，復仕於隋。
廣州地鐵

**[[廣東省廣州市|廣州]]地鐵**，西曆一九九三年始築軌開隧，四年而竣，地上地下，咸稱地鐵。屬地鐵公司，隸從官造，今兼營佛山地鐵。

地鐵軌脈肅肅，繁密不紊。十六路交通，行程六百二十餘公里。每逢節慶，人煙浩穰，往來不絕，區區洞驛，莫之能容，乃增故制，拓新道，敞洞身，以納浩穰之眾。今所圖者，縱橫七百餘公里矣。
## 履歷
### 修造更歷
*稘逮廿世，乙巳，技工伯匠，草圖竑測。
*戊寅六月初六（七月廿八日），始造二路。
*辛巳冬月十四（十二月廿六日），始建三路。
*壬午臘月十七（一月十九日），肇通四路，改故二路轍，掘四路，貫官洲，通小谷圍。
*甲申四月初十（五月廿八日），初創五路。
*丙戌二月初二（三月一日），遷冼村民，拓江邑，闢自行路。
*同年七月初五（八月廿八日），六路始建。
*丁亥，折第二路而為第八路；廣佛城逵縱橫。
*己丑，地鐵網脈，完立帷堵。而外，第六路為有二期，長湴及香雪是也。
### 大事記
*歲在癸酉，二月初八（一九九三年二月廿八日），開一路。是時中原僅京、津、滬有地鐵，廣府列次第四。
*庚寅，三路北伸，止空港南。二路乍停以歧截。廣佛路脈（魁奇路至西塱驛）盡隧，八路所經寶崗大道、沙園、鳳凰新村啟封。適亞運之際，有司擬開禁一月，乘不納資，才二日，客如潮湧，棧庭詵詵，至街巷有失節次，尋敕禁，事方息。
## 駐候

### 一路
*一路色黃
丙子仲夏，期次廿八，一路初通，西朗至黃沙之段，覽浩然盛觀，季夏乃供民用。自西塱渡海，折西郊三候，貫府城，出東山，溯延廣州東會旅。

所經凡十六候：曰廣州東會旅（交三路於此）、曰體育中心、曰體育西路（復交第三路）、曰楊箕（交第五路）、曰東山口（交六路）、曰英陵、曰農講所、曰中園（交第二路）、曰西門口、曰陳家祠、曰長壽路、曰黃沙（交六路）、曰芳村、曰花地灣、曰坑口、曰西塱（交廣佛地鐵），行跡十八餘公里。
### 二路
*二路色黛
辛巳歲末，通二路，隧及海珠，與一路錯互，其驛傳謂公園前。壬午仲夏增設，行通三元里至琶洲段，通三元里至曉港。庚寅八月易轍，東西之道，琶洲至萬勝圍段，劃歸八路，而後乃通達南北，發自番禺，起於石壁之南驛，過洛甫、河南十駐，出觀音山，北經諸鎮，嘉禾而止，會三路。

曩者十七駐：三元里、廣州會旅、越秀公園、紀念堂、中園，海珠廣場，市二宮，江南西，曉港，中大，鷺江，客村，赤崗，磨碟沙，新港東，琶洲，勝圍，臺庭悉在地隧。後隳江南西至曉港之經，縱併二路，橫歸八路。

今南通南大會驛，北至嘉禾，有駐廿四：嘉禾望崗（會第三路）、黃邊、江夏、蕭崗、白雲藝坪、白雲公園、飛翔公園，三元里驛、廣州會旅（交第五路）、越秀公園、紀念堂、中園（交一路）、海珠廣場（交六路）、市二宮、江南西、昌崗（交八路）、江泰路、東曉南、南洲、洛溪、南浦、會江、石壁、廣州南會旅。
### 三路
*三路色炎
乙酉年終，三路初通客村至東旅驛段。丙戌九月三十，閉門，期月分設東驛至體育西、天河旅驛至番禺廣場段。庚寅九月廿三年，東驛之路北伸空港。

三路二折，南路起番禺，發自治所，循番禺、河南至府城東，於體育西路東入石牌，出五山，止天河大驛。其北路發空港，會南路於體育西。故三路者，稱謂歸一，而實分二向也。

主脈廿五駐：空港北（未通）、空港南、高增（既鑿，未用，將與九路並啟）、人和、龍歸、嘉禾望崗（會第二路）、白雲大道北、永泰、京溪南方醫院、同和、梅花園、燕塘（交六路）、廣州東（交一路）、林和西（會自行路）、體育西（交第一路）、新江邑（交五路）、赤崗塔（再會自行路）、客村（交第八路）、大塘、瀝滘、廈滘、大石、漢溪、市橋、番禺廣場。

支脈六駐：天河旅驛（交六路）、五山、華師、崗頂、石牌橋、體育西（交第一路），主次之路匯於體育西。
### 四路
*四路色綠
甲申歲末，設大學府路（今四路），乙酉年終卒隧。行東郊，自黃村出車陂，至番禺小谷圍，經大學府，入番禺，詣南沙金洲驛。

駐十有八：黃村、車陂、車陂南（交第五路）、萬勝圍（交第八路）、官洲、大學府北、大學府南、新造、官橋（未鑿）、石碁、海傍、低涌、東涌、慶盛（未鑿）、黃閣車市、黃閣、蕉門、金洲。驛之在隧者十三，架橋者十四。
### 五路
*五路色赤
己丑年末通，在河北，橫越東西，自西郊滘口，至黃埔文沖。

有滘口、坦尾（交六路）、中山八、西場、西村、廣州驛（交第二路）、小北、淘金、區庄（交六路）、動物園、楊箕（交第一路）、五羊邨、新江邑（轉第三路）、獵德、潭村、員村、科韻路、車陂南（轉第四路）、東圃、三溪、魚珠、大沙地、大沙東、文沖諸候。
### 六路
*六路色紫
癸巳年十一月廿六初通西段。肇始時，雖東西貫市，然餘者皆六輿相屬，獨六路用四輿連車，蓋欲以輔一路耳，非為延客。詎料沿道廣廈遽起，故或曰伯匠失算，驛且不能容眾。

轍端起金沙洲，訖長湴。有亭二十駐：潯峰崗、橫沙、沙貝、河沙、坦尾（交一路）、如意坊、黃沙（交一路）、文化公園、一德路（未啓）、海珠廣場（交二路）、北京路、越秀南、東湖、東山口（交一路）、區莊（交五路）、黃花崗、沙河頂、沙河（未啓）、天平架、燕塘（交三路北脈）、天河旅驛（會三路）、長湴。
### 八路
*八路色靛
庚寅八月折自二路，起萬勝圍，繼第二路故道。東逾河南，卒過沙園。西首二駐，曰鳳凰、曰沙園者，名非正其地，蓋謬也。

發河南鳳凰崗，在工業大道北鳳凰新村，終萬勝圍。初，曉港至萬勝圍段屬二路，後改折二路，東西之路歸八路，而鳳凰新村及曉港之中，增四駐，鳳凰新村、沙園（且施會廣佛於此，今其隧未通）、寶崗大道、昌崗（交第二路）、曉港、中大（會第十路於此，未通）、鷺江、客村（交三路，且會第十二路焉）、赤崗、磨碟沙、新港東、琶洲（將交通十一路）、萬勝圍（交第四路），方行規界者，同福西、文化公園（且會第六路）是也。
### 廣佛路
*廣佛路色翠
庚寅年九月廿七，通魁奇路至西塱之段，行於省城與南海（今佛山）間也。自穗城西郊西行，入佛山鎮。

經魁奇路（將會佛山地鐵二路）、季華園（將會佛山地鐵四路）、同濟路、祖廟（擬會佛山地鐵五路）、普君北路、朝安、桂城（擬交佛山地鐵三路）、南桂路（將會佛山地鐵六路）、𧒽崗、千燈湖、金融區、龍溪、菊樹、西塱（交廣州地鐵一路）、鶴洞、沙涌（將會廣州地鐵十一路）、沙園（將會廣州地鐵八路）、燕崗（將會廣州地鐵十一路）、石溪（將會廣州地鐵十路）、南洲（轉二路）、瀝滘（交廣州地鐵三路）。
### 江邑自行路
*自行路色青
庚寅十月初三起運。發赤崗塔，北經海心沙，貫江邑，終林和西，始末二端，交通三路。其車自行，乃由電腦運作，無御而展。

分類:廣州市郵傳
唐宣宗

**唐宣宗元聖至明成武獻文睿智章仁神聰懿道大孝皇帝**諱**忱**，憲宗第十三子也，母曰孝明皇后鄭氏。元和五年六月二十二日，生於大明宮。長慶元年三月，封光王，名怡。以皇太叔為宦官馬元贄等所立，會昌六年三月一日，武宗疾篤，遺詔立為皇太叔，權勾當軍國政事。翌日，柩前即帝位，改名忱，時年三十七。

大中元年三月，敕：「應會昌五年所廢寺，有僧能營葺者，聽自居之，有司毋得禁止。」武宗朝去佛，至是而止。六月，帝憶及憲廟治喪之時，山陵使長令狐楚風雨扶靈之事，擢其子令狐綯為考功郎中、知制誥。八月，帝營雍和殿於宗戚所居之十六宅，數臨幸，置酒，作樂，擊球盡歡。九月乙酉，貶李德裕爲潮州司馬。德裕之黨遂衰。大中二年正月，上尊號曰聖敬文思和武光孝皇帝。二月，帝手書《貞觀政要》於屏風，正色拱手讀之。又欲盡詳百官名、數，命作《具員御覽》，以備參考。夏五月，憲宗郭皇后崩。后非帝母，初，帝母鄭太后爲郭后侍婢，帝既繼位，待郭后頗薄。郭后薨，禮院檢討官王皞議：太皇太后宜合葬景陵，神主配憲宗室。帝聞之怒，遂貶皞爲句容令。秋九月，再貶潮州司馬李德裕為崖州司戶。

大中三年六月，涇原節度使復原州及石門、驛藏、木峽、制勝、六磐、石峽六關。靈武節度使取長樂州。邠寧節度使取蕭關，鳳翔節度使取秦州。八月，河、隴老幼千餘人詣闕，帝御延喜門樓見之，百姓歡呼。八月募百姓墾闢三州、七關土田，五年不租稅。官給牛及種糧。沒蕃州縣，量力收復。至十一月，帝遂憲宗皇帝遺願，克復河、湟。加順宗、憲宗尊號。

大中五年春二月，沙州人張義潮逐吐蕃守將，以其地來歸，以義潮為沙州防禦使。文宗太和以來，歲運米不過四十萬斛，兵部侍郎裴休整肅漕運之法，歲運米至渭倉者百二十萬斛。大中六年三月，命司空白敏中討党項。王師破党項九千餘帳於三交谷，平夏党項遂平。帝念邊將貪鄙，致党項怨叛，乃撫南山党項，使就歸化。詔曰：若致復叛，先罪邊將。

大中十三年八月七日，帝崩。壽五十。葬貞陵。

## 攷
*《舊唐書·宣宗本紀》
熱帶氣旋

**熱帶氣旋**者，速旋且暖心之風暴系也，成於熱帶輻合帶，具一**低壓中心**與甚強之風。對流極盛，風雨俱橫。熱旋可載低緯余熱之中高緯，致熱平衡。多生夏秋，時襲陸，常致災。

低緯暖洋富水汽，蒸發抬升成低壓；水汽凝結增對流，釋熱而輻散，更降海面氣壓。此熱旋之所生也。

熱旋之隅，螺旋雨帶也，常暴雨，風自外來。其內為眼壁，風勁雨急，巨浪滔天，風環壁升焉；密雲聚於壁頂，故謂之央蔽。強者生風眼，內行下沉氣流，甚翳，無風雨而浪不止；雲顛甚寒，可達負九十攝氏度。

因科里奧利力，北半球之熱旋反旋，南半球之熱旋正旋。

香港天文台云，熱旋依風速者六屬也：一曰熱帶低壓，其風速凡時行四十一至六十二公里（蒲福氏風級六至七級風）；一曰熱帶風暴，其風速凡時行六十三至八十七公里（蒲福氏風級八至九級風）；一曰強烈熱帶風暴，其風速凡時行八十八至一百一十七公里（蒲福氏風級十至十一級風）；一曰颱風，其風速凡時行一百一十八至一百四十九公里（蒲福氏風級十二至十三級風）；一曰強颱風，其風速凡時行一百五十至一百八十四公里（蒲福氏風級十四至十五級風）；至若風速時行一百八十五公里（蒲福氏風級十六級風）或甚者，超強颱風之所謂也（自古鮮有，惟全球暖化使之數幾暴增，嗚呼哀哉）；風速時行四十公里而下者非所謂熱旋也。

熱旋逢冷汽化冷心者（尤於北緯三十度至四十度之溫帶），溫帶氣旋矣，此所謂轉性也。

異地有異名，蓋東亞諸國之**颱風**、美洲之**颶風**、南亞之**氣旋風暴**，皆熱帶氣旋也。閩臺謂之**風篩**，粵人亦謂逢颱為**打風**。古人以為**六月息**。

## 測
太平洋西北之颱風，至眾至強也。全球之暖洋，唯東南太、南大西洋幾無熱旋。

世界氣象組織置域專氣樞凡六、熱旋警樞凡五，分理宇內熱旋，簽警名旋。

域專氣樞列如下：北大西洋及東北太平洋治邁阿密，中北太平洋治檀香山，西北太平洋治東京、北印度洋治新德裡，西南印度洋治留尼旺，中南印度洋治楠迪。

熱旋警樞列如下：澳洲近海分治珀斯、達爾文、布裡斯班，西南印尼近海治雅加達，另楠迪域之南為惠靈頓所理也。

## 他山
極地低壓
溫帶氣旋

分類:風

分類:風
明孝宗

**大明孝宗達天明道純誠中正聖文神武至仁大德敬皇帝**，諱**祐樘**，憲宗第三子也。母淑妃紀氏。憲宗成化六年七月生帝於西宮。時萬貴妃專寵，宮中莫敢言，育帝於周太后宮中。成化十一年，憲宗始知之。敕禮部命名，大學士商輅等因以建儲請。是年六月，淑妃暴薨，帝年六歲，哀慕如成人。十一月，立為皇太子。清修《明史》多貶明帝，獨謂孝宗「**恭檢仁至、勤政愛民**」朱國楨言：「三代以下，稱賢主者，漢文帝、宋仁宗與我明之孝宗皇帝。」明自太祖創制，數葉因循，皆無修明。及孝宗之世，君臣相洽，上德休而臣盡忠，乃有改制。明世廠衛橫行，唯孝宗朝稍斂跡。是為弘治中興。

帝方理政，能用劉健、丘濬、李東陽、謝遷、王恕、馬文升、劉大夏諸賢臣。帝亦勤於政事，早午間閒暇，乃開文華殿議政，復經筵侍講，每諮議群臣，大小咸感於德焉，帝重法制，令天下諸司審錄重囚，慎刑罰，賦入較成化朝增百萬石有餘，至二千七百萬石。戶增千萬有餘，弘治六年，得五千五十三萬九千五百六十一口。弘治七年有誘殺流丐而圖財者，帝皆刑之曰：人命至重，此曹乃以為貨殖奸巧，橫出所殺至數十人，罪難輕貸，其為首者凌遲處死，為從者斬並梟首示眾仍榜，於天下知之。

成化二十三年十月丁亥，以寡廉鮮恥，免吏部尚書萬安。十二月，憲宗喪逾百日，禮部請易喪服，帝不從。旋有主行三年喪者，帝聞之，廷議，不果。仍三年不受朝賀，素服。弘治元年正月，琉球來貢，以其上貢過繁，卻之。左都御史馬文升上政治十五事，多有匡正，上命行之。三月，從吏部侍郎楊守陳言，置小經筵，一日再朝。是月，成化朝以獲罪奸臣謫降者悉復起。四月，禮官以憲宗崇奉過濫，當革，帝權從之。弘治五年二月，從陝西巡按御史張文言，織造絨減半。弘治八年，南直隸、浙江水災，詔停額外織造。初，英宗朝遣中官於江南，每歲督辦額外織造，至此乃稍止。弘治十三年，給事中楊廉言，太祖高皇帝命劉基、陶安定律令以來，百三十載矣，條例漸多，宜選通律令之士，革其繁瑣者。帝從之，以尚書白昂會九卿定議，擇條例二百九十餘條，與律并行。是歲，欽定《問刑條例》。十五年，《大明會典》成。弘治十七年五月，劉大夏言當罷織造中官，帝聽之，諸中官在蘇杭嘉湖者悉召還。弘治十八年五月初七日，帝偶染風寒，誤服藥物，遂鼻血不止而死，當是時「深山窮谷，聞之無不哀痛」。帝遺命曰：「東宮年幼，好逸樂，先生輩善輔之。」是年十月葬於泰陵。太子厚照繼位。是為武宗。

帝在位無大過，而小弊有焉。中官李廣，擅奪畿內民田，專鹽運，獲利巨萬。言官交相彈劾，帝不問。弘治十一年，廣說帝建毓秀亭於萬歲山，帝從之。未幾，清寧宮火，幼公主殤。太皇太后怒，言斥李廣。廣懼自盡。帝仍命索其家，得諸賄者名列，命付法司究治。賄者投壽寧侯張鶴齡，鶴齡，孝宗張后弟也。竟不治。復有南京中官蔣琮，受地方勢家之利，取地於民。帝命御史姜綰覆勘，蔣琮乃協綰，綰不從，兩相交劾。綰等卒為琮等所害，御史以此案下獄者十餘人。諸中官安堵。
## 宗室
*孝成敬皇后張氏
*明武宗朱厚照，母孝成敬皇后張氏
*蔚悼王朱厚煒，母孝成敬皇后張氏，夭折
*太康公主朱秀榮，母孝成敬皇后張氏，夭折。
## 引據
*明《孝宗實錄》
*談遷《國榷》
*孟森《明史講義》
世界氣象組織

**世界氣象組織**，聯合國之專門公會也。始於**國際氣象組織**，公元一八七三年結於維也納者也。公元一九四七年，准《世界氣象組織公約》，立公會。一九五〇年三月廿三日，約始生效，國際氣象組織更名世界氣象組織。越明年，公會始運作。

一九六〇年，定公會之更名之日為**世界氣象日**。
明光宗

**大明崇天契道英睿恭純憲文景武淵仁懿孝貞皇帝**諱常洛，神宗長子也，母恭妃王氏，萬曆間，神宗獨愛三子朱常洵，群臣嘗諫曰不可亂長幼秩序，神宗諾諾，竟無作為。

萬曆二十九年，神宗始立帝為太子，三子朱常洵為福王、五子朱常浩為瑞王、六子朱常潤為惠王、七子朱常瀛為桂王。帝在東宮，素以仁厚稱，朝野重之，議皆以帝當為明君。

三十一年，獲妖書，言神宗欲易太子，指斥鄭貴妃。神宗怒。捕逮株連者甚衆，最後得皦生光者，磔之，獄乃解。四十一年六月，姦人王日乾上變，告孔學等為巫蠱，將謀不利於東宮，語連鄭貴妃、福王。四十三年夏五月己酉，薊州男子張差持梃入慈慶宮，事復連貴妃內璫。太子請以屬吏。獄具，戮差於市，斃內璫二人於禁中。自是遂有「梃擊」之案。

萬曆四十八年七月，神宗皇帝崩，帝即發內帑犒邊勞軍，停礦稅，召諸言罪臣歸。少頃，復發內帑百萬犒邊。八月即位，改元泰昌，是為光宗。八月初十日，帝寝疾；司禮監秉筆兼掌御藥房太監崔文昇進以瀉藥，服後病益劇，乃召閣臣方從哲等入受顧命。至八月二十九日後，帝數服李可灼進獻之紅丸，病稍緩。旋於九月一日五更時暴崩，登大寶僅月餘。從左光斗議，改萬曆四十八年八月後為泰昌元年。冬十月，上尊諡，廟號光宗，葬慶陵。
## 妻子
明恭靖皇后郭氏
明熹宗朱由校
*簡懷王朱由學：四歲殤。
*齊思王朱由楫：八歲殤。
*懷惠王朱由模，五歲殤。
*明思宗朱由檢
*湘懷王朱由栩：早殤。
*慧昭王朱由橏：早殤。

*朱徽娟，母孝元皇后郭氏。七歲早薨，追冊。
*朱徽姮，早逝。
*朱徽嫙，早逝。
*朱徽㜲，周歲夭折。
*寧德公主 朱徽妍，母傅懿妃。下嫁劉有福。
*遂平公主 朱徽婧，母傅懿妃。天啟七年下嫁齊贊元。年二十二，薨。
*朱徽婉，早逝。
*樂安公主 朱徽媞，母李康妃。下嫁鞏永固。
*朱徽妱，夭折。
*悼溫公主，朱徽姃，母邵慎嬪。夭折。
紹興市

**紹興**，古之**越**都，會稽山陰也。自明以來，多出名士，俗云：「紹興士比鯽魚多」，此之謂也。明紹興張岱《夜航船》載曰，紹興凡春秋十八以下者，皆讀書，至十八，若不成，始力田，或有業文為生者，曰「師爺」云云。是故文華大盛，江南諸名都莫之比也。越中有十景，曰秦望觀海、爐峰看雪、蘭亭修禊、禹穴探奇、土城習舞、鏡湖泛月、怪山瞻雲、吼山雲石、雲門竹筏、湯閘秋濤。復產上嘉紹酒、香糕、腐乳等，有名江南。今工於織造而榮於釀造焉。

## 沿革
秦初為會稽郡屬地，秦王政二十五年，以故越地置吳郡，郡治吳縣，越地隸屬之。始皇三十七年東巡至會稽南部屬地，更名大越曰山陰，至後漢，會稽郡分治，浙水以東為會稽，治山陰。東晉南朝為東揚州，治山陰，隋唐置越州總管府，唐末置浙江東道節度使，轄越、睦、衢、婺、台、明、括、溫八州。

入宋，乃更屬兩浙十三州之兩浙東路，為兩浙東路首府，轄明、越、台、處、溫、婺凡六州，轄今浙水以南。高宗昭仁宪孝皇帝紹興中，改越州為紹興，取「紹祚中興」之義，後升紹興府，為兩浙東路府治，宋之陪都。宣統三年，裁山、會兩縣，嗣以展緩至八月裁併，兩縣付印信檔案繳府。元龍鳳十二年，改紹興路為府，治會稽，山陰兩縣。有明一代，紹興府隸浙江承宣佈政使司，浙江上八府，紹興其一也，下轄山陰縣、會稽縣、蕭山縣、諸暨縣、餘姚縣、上虞縣、嵊縣、新昌縣

民國元年，廢紹興府，革山陰、會稽兩縣，為紹興縣，隸浙江軍政府。三年，置道，以紹興縣隸之。十六年，廢道制，紹興縣區皆隸省。二十四年，置行政督察區，同道制，以紹興縣隸之。翌年，以數名區，紹興縣隸屬第三行政督察區。一九四九年五月七日，共產黨解放軍入城，六月六日，置紹興縣人民政府，十月，復析其地爲兩縣，以城區為縣級市，一九五零年設市，一九六二年，以原蕭山隸杭州，一九八三年置為省轄市。

## 政區

紹興轄區一，曰越城區，口六十五萬，轄縣有二，曰紹興縣，口七十一萬，曰新昌縣，口四十三萬，轄縣級市者三，曰諸暨，口一百零六萬，上虞，口七十七萬，嵊州，口七十三萬。紹興舊臣，勝跡昭著，有沈園、八字橋、蔡元培故居、周家臺門、迎恩門諸景，城外則有東湖、鑒湖、蘭亭諸景。

## 它典
* 紹興市政府
宋高宗

**大宋高宗受命中興全功至德聖神武文昭仁憲孝皇帝**諱**構**，字**德基**，徽宗九子也，封**康王**。大觀元年生。靖康元年，出金為質，尋歸。是年秋，金兵下，康王受命求和於金，自滑、浚至磁州，守臣宗澤以肅王去而不返，金兵壓境，雖從王命而無益，請留磁。帝從之，遂免禍。時粘罕、斡離不已率兵渡河，相繼圍京師。從者以磁不可留，相州知府汪伯彥請帝還相州。欽宗尋拜王為河北兵馬大元帥，知中山府陳亨伯為元帥，汪伯彥、宗澤為副元帥。仔於頂發中出詔，帝讀之嗚咽，兵民感動。

十二月會諸將於大名府，時宗澤以二千人先諸軍至，知信德府梁揚祖以三千人繼至，張俊、苗傅、楊沂中、田師中皆在麾下，兵威稍振。

汪伯彥等皆信和議，惟宗澤請直趨澶淵為壁，次第解京城之圍。伯彥、南仲請移軍東平。王令澤以萬人進屯澶淵，揚言王在軍中。自是澤不復預府中謀議。王決意趨東平。建炎元年春正月癸巳，王至東平。二月癸未，次濟州。時帥府官軍及群盜來歸者號百萬人，分屯濟、濮諸州府，而諸路勤王兵不得進。二帝已在金人軍中，三月丁酉，金人立張邦昌為帝，建偽號楚。

庚辰，王發濟州，鄜延副總管劉光世自陝州來會，以光世為五軍都提舉。辛巳，次單州。壬午，次虞城縣。西道都總管王襄自襄陽來會。癸未，至應天府。皇后詔有司備法駕儀仗。乙酉，張邦昌至，謝罪請死，王慰撫之。

建炎元年，遷都杭州，改杭州為臨安。稱行在所。建炎三年春三月，團練苗傅、威州刺史劉正彥憤於宦官康履用事，相勾結者咸得要職。由是興兵，殺樞密使王淵，進圍大內，腰斬康履，數帝罪狀，協帝退位。立太子趙旉為皇帝，改元明受。時內有朱勝非奔走斡旋，外有韓世忠、呂頤浩等興兵勤王。傅等旋悔，仍請帝復位，引亂軍出臨安。是為苗劉兵變。

建炎四年正月，完顏宗弼連下臨安、明州，定海。帝泛於海上，幾為北人虜。二月，宗弼引兵還杭，旋退。帝在溫州。三月，金人北返未竟，韓世忠時在鎮江，邀擊之。四月，帝幸越州，以世忠扼守天塹，江漢之險可恃，乃頒詔親征。完顏宗弼遁建康，韓世忠戰之於江，不勝，宗弼退屯江北，焚建康而去。五月，李綱拜相，主北伐。旋以綱為金人所憎，黜之。秋七月，金人徙徽欽二帝五國城，立降人劉豫為偽帝，偽號齊。是月，朝廷罷韓世忠，累貶張浚。九月，金兵北陷延安府、保安軍，張浚戰之於富平，王師敗績。冬十月，秦檜自北陣歸朝。建炎二年十一月，連貶李綱至萬安軍。

紹興元年春正月，帝在越州，改元。蠲免閩浙賦稅。詔復太祖子孫爵祿。是月，金人犯揚州、秦州。陷馬進江州，朝臣二百餘人被禍。三月，張俊、楊沂中、岳飛渡江擊馬進，連追破之，進退守江州。王師乘勝擊之，江州復。夏四月，群臣上表，帝聽政。

紹興八年，金從王倫斡旋，歸宋三京於帝，十年，復下河洛。

紹興十一年，詔韓世忠、張浚、岳飛班師歸朝。秋七月，以張浚出鎮江，防備北兵如常。岳飛在臨安不發。先是紹興十年，岳飛大敗金人於郾城，韓世忠、張浚諸路告捷，飛將有直搗黃龍之志。惟帝主和議而秦檜附之，遂有十二道金牌之事。冬十月，收岳飛、張憲付大理寺。韓世忠左遷。遣使與金和議。十一月，金使蕭毅謁帝，帝曰『朕有天下，而養不及親。徽宗無及矣！今立誓信，當明言歸我（韋）太后，朕不恥和。不然，朕不憚用兵！』盟既成。界宋金以淮水，并割唐、鄧二州。歲奉銀二十五萬兩、絹二十五萬匹。兩不相侵，一如楚漢故事，每歲元日正旦，遣使相慶。是月，賜岳飛死。飛子云、張憲斬於市。飛家連坐論罪，流之邊鄙。紹興十二年，金人奉徽宗梓宮并宋太后以還。八月，太后歸幸行在，入慈甯宮。徽宗及二后棺槨後至，帝易盛服而親迎之。是月，完顏宗弼求宋之商、秦二州，帝許之半。定以大散關為宋金西界。由是隴西之所餘者，唯上津、豐陽、天水三縣而已。

紹興十三年春正月，加徽宗廟諡。閏二月，立皇后吳氏。六月，金人歸宋以洪皓等，皓，邁父也。十四年秋九月，追捕故相國蔡京子孫在臨安者，貶而流之，遇赦不免。十月，廢伊川二程先生之學。十七年秋八月，趙鼎薨。自紹興十一年以來，帝加寵秦檜日久，而君恩日隆，紹興十九年九月，帝命繪秦檜像，親作御贊賜之。紹興二十年冬十二月，秦檜有疾，許肩輿升殿，入朝不拜。

紹興二十一年春正月，置惠民局於諸州，以振坊間貧不自支者。醫書悉由官府印刷風行。八月，韓世忠薨。九月，詔籍沒寺院道觀產業以振教學。雪降，帝后出券犒臨安府貧民。二十二年春三月，籍沒福建佛寺、道觀產業充公以增歲入。

紹興二十三年秋七月，以平江府、湖州、秀州被水禍，詔寬其夏稅。二十四年冬十一月，秦檜以故龍圖閣學士程瑀《論語講解》諷己，命禁而毀之，并論程瑀子孫罪，牽連甚眾。二十五年秋八月，申明誣告之法，宗室令衿以譏諷秦檜，坐罪系獄。冬十月，秦檜疾篤，帝親幸檜第視疾，進封檜建康郡王。檜旋薨，帝賜神道碑，額曰「決策元功，精忠全德」。是月，帝詔諸郡、監司，直言陳事，上達天聽。尋罷建康知府王會并郡守枉法獻媚瀆職者。十二月，帝以內閣國是之地，當用公正之士，革除舊弊，以正成法。凡在閣營結私黨，投人所好者，悉訓而戒之。

紹興二十六年春三月，帝詔曰「講和之策，斷自朕志，秦檜但能贊朕而已，豈以其存亡而渝定議耶？近者無知之輩，鼓倡浮言，以惑眾聽，至有偽撰詔命，召用舊臣，抗章公車，妄議邊事，朕甚駭之。自今有此，當重置典憲。」十月，許秦檜在閣時坐莫須有罪者自陳申訴。

紹興三十一年秋七月，完顏亮由中京遷都汴京。金師近襄陽、巴蜀、兩浙。八月，帝出金七萬緡以勞士卒，并免其債。是月，以劉錡鎮揚州，王剛鎮寶應，吳拱領鄂州。九月，金人舉兵南下，相戰各有勝負。完顏亮將兵淮水，行將南渡。朝野震悚。十月，帝詔親征，未發。金人內亂，另立主褎於汴京。亮渡淮水，帝傳檄北境諸路并遼、夏、高麗等國同討金逆。廬州守臣王權懼北兵至而遁歸，廬州為金主亮所陷，帝復議親征。揚州既沒於女貞，敵軍次瓜洲渡口。是月也，劉錡遣軍大敗金將高景山，斬之。李寶大敗金人於膠西，斬其將五人。秦州守將卻金人攻勢。詔征閩浙壯丁以支江淮。十一月，虞允文先卻完顏亮於東採石，再敗之於楊林河口。亮不懌，焚舟而去。引軍趨揚州，是月，金人害其主亮於陣中。戰事遂罷，金人遣使議和。

紹興三十二年六月十一日，帝以倦勤，內禪其位於太子昚，是為孝宗。由是太宗皇系乃絕，宋室復歸太祖一葉。史載：太祖托夢於帝，言汝祖竊我位久，至天下寥落，當還大位云云，蓋軼聞耳。

淳熙三年，太上皇帝聖壽七十，立春，行慶壽禮。加太上皇帝、太上皇后尊號。淳熙十三年，太上皇帝帝聖壽八十，春正月元日，文武百官朝服會內裏大慶殿。孝宗皇帝服通天冠，率太子、百官致辭賀壽。太上皇帝降詔曰：皇帝迎陽展采，鏤牒榮親，何幸吾身屢觀盛事。逾三日，再致賀於文德殿，黎庶相以聞，接踵而至，一睹盛景。

淳熙十四年十月初八日，帝崩，年八十有一。葬會稽永思陵。自帝禪讓而駕崩，優遊宮觀山水間凡二十五載，與孝宗歲時宴樂，欣藻熙恰。考其壽者，則三代以下罕有。孝宗繼位初，昭雪岳飛，追封鄂王。高宗雖居太上之位，卒未加阻，亦未加垂示。

高宗素好書，造詣深幽，頗得晉人風骨。自言：凡五十年間，非大利害相仿，未始一日舍筆墨。今有《徽宗文集序》《真草嵇康養生論書卷》傳世，元人趙孟頫嘗以帝為宗。
## 帝室
### 后妃
*憲節皇后邢氏
*憲聖慈烈皇后吳氏
*潘賢妃
*張賢妃
*劉賢妃
*劉婉儀
*張貴妃
*馮美人
*韓才人
*吳才人
*李才人
*王才人
*郡君田氏
*郡君姜氏
### 子
*孝宗昚，太祖七世孫，秀王趙子偁次子也。
*元懿太子旉
*信王璩，秉義郎趙子彥子也。

## 引據
*《宋史·高宗本紀》元脫脫撰
*《武林舊事》宋周密撰
*《宋論》明王夫之撰
馬一浮

**馬一浮**，單名**浮**，字**一浮**。號**湛翁**，晚號**蠲叟**，**蠲戲老人**，浙江紹興人也，漢會稽太守馬稜之後，高祖俊生，徽州知府，父廷培，字冠臣。四川省仁壽知縣。光緒十年生于成都。
光緒十三年，父廷培之庶母饒氏卒，廷培請赴紹興奔喪，屢極言，竟不許，廷培無奈何，去烏紗衣冠，逕自歸越，時一浮方五歲。
翌年，廷培乃請閭里先生授業一浮，不逾日，先生自辭不勝其才，乃去之。

光緒二十年甲午冬十一月，一浮中紹興縣試第一，同列者周樹人、作人皆不及，時山陰湯壽潛大異其才，遂以女妻之，時年十八。光緒二十九年，任駐美使館留學生監督公署秘書，赴美，三十年，偶得馬克思資本論，乃大喜曰：今下午得英譯本馬格士《資本論》一冊，此書求之半年矣，今始得之，大快，大快！勝服仙藥十劑，予病若失矣！遂能通東西，明華夷。一浮遊學于美，濡染民主，時清廷威儀盡失，復加民以暴政，浮見洋務生規章仍書「效忠朝廷」云云，拂袖曰：「至於今日，苟尚有一點人血者，尚忍作此語耶？因又念此種崇拜暴主政體，天賦之賤種，直不足與語也。哀哉，我同胞乎！入自由國，受自由教育，而奴性之堅牢尚如是，吾族富有豸耶！」又首推德國哲學，以其體制完備，嚴謹翔實故，嘗比之于漢魏古文。今或有以希臘史詩為歐陸文學之風雅頌者，一浮其第一人也。既通西學，浮乃致用于己，始開漢學反思之道。光緒三十三年，以今之西學，頭緒不清，本源不正，或有稍解，即自為聖賢而欲化眾人，故倡「輔西學以吾儒宗」。

一浮嗜書成癖，既欲求會諸道，乃自遷于杭州廣化寺，就文瀾閣，遍覽閣中四庫全書，或云一浮讀破萬卷，縱為附會，亦可見其用力之深。江陰劉半農有言：「此間有馬處士一浮，其人無書不讀，不慧曾兩次相見，談論娓娓，令人忘饑也！」

民國初，教育總長蔡元培請一浮以教育部秘書長印綬，一浮方到任十餘日，即辭謝歸杭，曰：吾不會做官，只會得讀書，不如讓吾回西湖罷？居有間，蔡公復委以高位，是為北大文科學長，浮再辭，以「古聞來學，未聞往教」故。

先是光緒二十三年，一浮妻湯氏早亡，不經年，拳亂，復加父喪姊逝，乃嘆人之身死，白駒過隙，謂「人命危淺，真如朝露，生年歡愛，無幾時也；一旦溘逝，一切皆成泡影"遂不復尋鴛鴦連理之枝，覓眾生六道之樂，超然物外，蓋有元亮之風。

逮及日本亂華，一浮時任國立浙江大學教授，寇至杭，浙大西遷，一浮一變其風，于戰時講學于臨時校舍。竭力至誠以保漢學，陣前有百戰金甲，陣后有宗師傳習，是故華夏得不亡也，是故大道不至於廢也。民國二十八年，國府立復性書院于蜀中，書院董事會成立，乃聘一浮為主講，總攬書院事宜。復性者，依馬公言「今若取義，鄙意可名為復性書院。學術、人心所以紛歧，皆由溺於所習而失之，復其性則然矣」

共和立國以來，先任浙江文史館館長。一九六四年，升中央文史館館長。文革動亂，家為紅衛所籍，所餘唯一硯耳，方欲求之，曰：留我一硯臺好不好？卒不允，由是悲憤交集，冤屈不伸，逾三年乃卒，時年八十四。

自建國以降六十餘年，學術之精未有出一浮右者，或比于梁漱溟、熊十力，是為「現代三聖」。湖北熊十力與馬公舊交，復性書院之始，十力亦為元功，後以辦學宗旨相異，借辭以方位不合，風水不契而去，一浮貫通堪輿之術，窮其理而對之，十力竟不能答。馬公少著作，多研習，不尚不求甚解之風，兢兢業業，有別于諸儒焉。
## 著作
今有《泰和會語》、《爾雅台答問》、《爾雅台答問繼編》、《老子道德經注》、《朱子讀書法》、《蠲戲齋怫學論著》、《宜山會語》等傳世。
關隴集團

**關中本位**說，陳寅恪首唱。北周宇文泰從蘇綽言，合鮮卑世族，京兆韋氏、河東柳氏、太原郭氏、武功蘇氏、河內司馬氏、敦煌令狐氏於一體。自西魏至武周之世，是爲中國之抵柱。

隋文皇楊堅本出關隴集團，唐室亦爲關隴之門第。太宗朝，天下兵馬半集於關中，拱圍其勢。又有拒山東巨室清河崔氏、博陵崔氏之意。唐室關隴遂有天下權柄。武周以降，則天多取科舉之士，尚進士文詞之科，士族不務武功，集團遂亡，至玄宗李林甫作相，關隴無復能衛唐室者矣，遂有藩鎮割據之亂，而唐室欲制節度使則不能，以士族皆業文，不事武故也。
多尼索普賀拉斯

**多尼索普賀拉斯**者，英國人，多尼索普其氏，賀拉斯其名也。 生於莱斯特。
赴海德堡大學，以學醫術，而意不喜，遂去之。
年三十，學蟻與甲蟲。後遂通蟻學。
初，賀拉斯數過溫莎大公園，視諸蟲於其古林中。故二十四新甲蟲皆從其書中之名。然後世遷異，二十四名今僅存其二。年八十一，卒於倫敦。

分類:溫莎列傳
清河崔氏

清河崔氏，世族也，世居清河東武城，本爲姜齊之苗裔，祖崔季子，采食於崔，因邑爲姓。或云齊太公孫之子穆伯讓國，退居於崔。齊有大夫崔杼。裔孫意如，二子，長子崔業。居清河郡東武城，其後公卿輩出。有唐一世，十二人入相。鄭州崔一人，鄢陵崔一人，南祖崔五人，大房一人，小房三人，青州房一人。唐終，亡於白馬之禍。清河大房、清河小房、清河青州房列禁婚家。
## 房支
*東祖:崔恪子崔雙之後。
*西祖:崔恪子崔邯之後。
*南祖:崔恪子崔寓之後。
**烏水房:崔怡子曠居齊郡烏水，稱烏水房。
*清河大房:崔宗伯子崔休之後。
*清河小房:崔宗伯子崔夤之後。
*清河青州房:崔瓊子崔輯之後。
*鄭州崔氏:崔顗子崔蔚之後。
**許州鄢陵房:崔蔚少子彧，居鄢陵，因稱鄢陵房。

## 據
*《新唐書·表第十二下》
陳郡謝氏

**陳郡謝氏**，申之後也。周宣王時，以王舅封於謝城。楚亡申，乃因地為氏。魏時，謝纘遷陳郡陽夏，為始祖。

南渡初，嘗求婚於琅邪諸葛氏，不得。謝萬刺豫州，始稍興。淝水之戰，謝安破秦兵，救江山於危亡，始列甲姓，與琅邪王氏齊名。梁末，與王氏並拒婚於侯景，子弟被禍，始弱。

唐陳元光治漳，奉安為廣惠王，至今仍為閩人神，傳於閩南、溫、臺等處。

## 名士
*謝安
*謝玄
*謝萬
*謝鯤
*謝尚
*謝道韞
*謝朓
*謝靈運
*謝惠連
海口市

**海口市**者，海南省之治所。
海口源于漢，埠于宋末元初。宋設海口浦，元為海口港，滿清易名瓊州口,民國海口鎮。自漢起，屬桂。西曆一三七〇歸劃於粵，西曆西曆六二七屬瓊山縣。民國廿五年建市。
地處瓊北，瀕瓊州海峽，隔壹拾捌海裏同海安相望，東臨文昌縣，同定安、澄邁接壤。

## 它典
* 海口市政府

分類:海南省區劃
琅琊王氏

**琅琊王氏**，秦將王翦之後也。翦孫離，以戰歿於鉅鹿之野。離子元，避秦季之亂，遷於琅邪，為琅邪王氏祖。元弟威居太原，為太原王氏。

漢末王祥有孝行，隱廬江二十年而不出，後事魏為太傅；事晉為丞相，武帝炎甚重之，以其年老，特許不朝，賞賜百般。王氏至此始盛。

八王之亂間，王衍事成都王，王導、王敦事琅邪王。五胡亂起，導與琅邪王南渡，延晉嗣於江東，始列甲姓，自晉迄梁，其位不減。侯景時被禍，子弟幾盡，始稍弱。唐時仍有五人居相位。五代以降不復見於史傳。

## 名士
* 王祥
* 王導
* 王敦
* 王羲之
* 王獻之
波蘭球

**波蘭球**，或曰**國家球**，公元後兩千零九年首見於德國網路，以國旗覆一球上，以爲一國，復連環畫之以成一篇，多刺國家政事，國際合縱。

先是，波蘭人合衆力，繪波蘭旗覆他國之球於一波蘭網路，波蘭球初成。又一日，英人遇波蘭人諸網絡，而波蘭人不善英語，英人作波蘭球以刺之，遂成名，直後，俄人復作他國之球於是。諸國百態，不分華夷，以娛衆樂。
非規矩正圓。唯新加坡、以色列、哈薩克、尼泊爾、德意志帝國有異。及波蘭球之文可倒，源谷歌示非。無墨線、毛，皺、口，手足、珠。唯一球、二目耳。

## 波蘭球迷因之例

波蘭球笑話之至卓著者，謂波蘭弗能之太虛也。

## 各國眾生相
*蓋東亞人弗善英語音，倒其言之r、l二字。
*美利堅者衣墨鏡，甚肥，好戰，飲石油，常挑他邦，兼言弗忌諱。
*沙地阿拉伯者，包頭巾，衣墨鏡，持短劍。
*倭衣貓耳。
*英吉利，衣單鏡兼高帽，好謂其嘗為超級大國者。
*香江類英吉利，以嘗為殖民故。
*法蘭西者，執長法包，舉白旗（緣嘗常於戰敗北降）。
*斡羅思，飲伏特加，衣烏香卡。
*芬蘭常憂，持puukko刀。
*加拿大衣浣毛帽。
*哈薩克乃磚。
*以色列為超方形。
*德意志帝國乃方片
表裡

**表裡**者，修辭之法也。凡物必有陰陽，斯乃其名所出。然其二名者，互為表裡之勢，而匯成一。官府、戎伍、報章常用此術，蓋欲擇言以蔽其實，假美名以隱其惡，使聽者不疑，行者不惑也。

## 出典

此名創自西人，謂之**雙重語**。漢譯又云**雙言巧語**。英人奧威爾著《一九八四》，其書寓言，以刺時弊。書中述未來之國，創為「新語」，以愚黔首。新語之旨，在乎芟除惡名，專事美稱。如欲言「惡」，則謂之「非善」，以其無「惡」一字故。欲言「戰」，則謂之「和」。其國又有「返思」之術，使人黑白不辨，是非混淆，聞偽言而不察，習惡政而自安。飾辭之用，蓋濫觴於此。

## 用例
觀於當世，此風尤甚，其例尤繁。茲舉其略。

### 政事

謂「百姓」為「納稅義務人」；謂「恐怖分子」為「自由鬥士」；謂「種族滅絕」為「種族淨化」、「最終解決方案」；謂「暗殺」為「濕刑」；謂「廢除」為「終止適用」。

### 戎事

謂「侵略」為「解放」「光復」；謂「敵國」為「邪惡軸心」；謂「襲擊」為「外科手術式打擊」；謂「殲滅」為「中性化」。

### 企業
謂「大規模裁員」為「企業瘦身」。

### 市井

謂「墮胎」「流產」為「中止妊娠」；謂「賣淫」為「援助交際」；謂「色情片」為「成人影片」；謂「穢語」為「助語詞」；謂「罰款」為「社會撫養費」；謂「強制流產」為「強制措施」。

## 兼查
*政治正確
*委婉
*諧音

## 博覽
* Doublespeak - SourceWatch 
* 美國英語先生委員會雙言巧語獎 
分類:語言
珠江

**珠江**，嶺南大江也。合鬱、溱、循三水而成。舊亦作**粵江**，以三水集於粵省之會，因名之。珠江者，因海珠而名也。今人以鬱水之盤江為宗，蓋溯源最遠也。珠江長兩千四百公里許，為中華之第三，次於河水。年徑流量三千四百億方，中華之次也，次於江水。三水源流不同，故分述之。

西江之源，乃盤江、豚水。二水出雲南霑益馬雄山，合於貴州望謨，稱都泥江。今以盤江為正源。都泥匯柳江於石龍三江口，稱黔水，再匯鬱江成潯江。終合離水、臨賀水，為西江。以上諸水，皆古之**鬱水**。

桂之南寧、柳州，粵之廣州、肇慶、惠州，咸伴水而生。香港、澳門兩特區悉處珠江口。
玉龍雪山

**玉龍雪山**，位中國雲南省麗江市玉龍納西族自治縣境，屬橫斷山南脈，南北長三十五公里，東西寬一十三公里。主峰扇子陡，高五千五百九十六米。常有雲霧縈山腰間，狀若玉龍，因名。蓋中國境內雪山之最南者也。

山之麓，世為納西人聚居地也，迨至清季，漢人始入居焉。鄉人奉山為神，名與哈巴雪山齊。

其顶，終年冰雪覆蓋，又多為石灰巖，性虛，冰鎬之屬不得入楔以承其力，故訖今無人臨其頂也。近世或藉纜車達其近所，更修棧道以進，然亦止乎四千六百八十米焉。

山東，有平地名曰「雲杉坪」，水清草碧，或言其為「『納西第三國』門戶」，循門入者，可得極樂，故納西人有男女互慕而不得婚嫁者，咸往其所自戕以殉，因名「情死之地」。
謝惠連

**謝惠連**，陳郡謝氏廬陵文靖公安之末弟鐵之曾孫，康樂縣侯靈運族弟，父方明。本陽夏人，居會稽山陰。史載其自幼聰慧，未弱冠而能屬文。初，惠連與靈運同游，而名不及。性輕薄，不為父方明所知。靈運或欲作文章，苦不得妍句，竟日不就，惠連方至，立得嘉句。嘗謂此等皆非己所出，蓋有惠連神助也。辟主簿，不就。為彭城王義康法曹參軍，元嘉十年卒，年三十七。惠連有文名。復有集存世，佚。昭明文選錄惠連所著賦，詩數篇。中尤以《雪賦》稱。無子。李白《春夜宴桃李園序》云羣季俊秀，皆為惠連。
## 據
*《南史·卷十九》
寧波市鎮海區

**鎮海**，寧波轄區也，口二十二萬。

## 沿革
秦王贏政二十五年置會稽郡，立句章縣，因本地處句章縣治之東，故稱句章東境。唐置望海鎮，五代吳越置望海縣，宋為定海，熙寧十年，劃鄞縣靈岩、泰邱、海晏三鄉歸定海，元豐元年，劃金塘隸昌國，清泉析為東西兩鄉，自此縣轄七鄉，定為上縣。元時建置襲宋制。明洪武二十年，昌國廢縣改衛，原昌國縣境統隸於定海縣，清改鎮海縣，一九八五年撤縣，為寧波市鎮海區。

## 它典
* 鎮海區政府
宰相

**宰相**者，百官之首也。宰者主也，相者禮官也，近君者也。宰相連稱，始見於《韓非子·顯學篇》：「故明主之吏，宰相必起於州部，猛將必發於卒伍。」歷代相職多別號，遂以宰相為統稱。
## 釋名
宰、相二號也。宰出古祭儀，宰牲以祭者也，遂為祭主。殷周取主義，用為官號。太宰執國、邑宰主邑。相本禮官也，主諸禮司儀，近君者也，故戰國以降，為百官之長。《韓非子》乃連稱以指能臣。後人則用為相職統稱，以歷代相號多變故也。
## 沿革
宰相為治官之首、百官之長，天下庶政，皆入其門，天子多憚之。故自秦皇定制，迄明祖廢相，宰臣之位，常有變焉。或虛其職、或分其權，旨在稍奪其事，以免專任干位也。

初，秦定制，以**丞相**為百官首，秩萬石，取丞字副貳義，為天子之副也；漢初因之，唯更號**相國**，後亦復舊名，時分置左右。丞相以御史大夫為副，相寺有十三曹，理天下庶政。元朔間，始置大將軍，與尚書決事宮中，丞相不得預，奉命執政而已，後改大司徒。東漢初去大字，相事歸**尚書臺**。魏晉復丞相號，別於司徒之上，非尋常人臣之職也。

丞相失權，宰職以中書、侍中、尚書分領。中書者，中尚書也。始秦皇定制，以尚書為少府之屬，掌圖書章奏。大將軍置，事決內廷，尚書權日重。復以宦者便於禁中，置中書謁者令，後魏郡王氏諸公掌權，罷中書。建武間，改尚書為尚書令，分置六曹，事權至重。其後戚宦繼起，尚書復為奉命之職。侍中為加銜，以便出入禁中也。南北朝間，真相因時而變，或以中書、或以侍中、或以尚書。北周託古改制，置**天官冢宰**為相，下置六官。隋因周制稍改，置三省六部，為唐宋式。

隋唐之制，以周制為基。宰職分屬三省，取漢魏間相權之職為名：中書省置**中書令**，主草詔；門下省置**侍中**，主封駁；尚書省置**尚書令**，主六部。三省之長皆為宰相，議政於政事堂。中書草詔，交門下復審，復交天子畫敕而成詔，尚書奉行之。後以唐太宗嘗任尚書令，不復授人，改以**左右僕射**為長；唐高宗惡中書令、侍中品位高，亦不輕授，改以二省**侍郎**為長。乃以百官加**同平章事**等銜為宰相，加**參知政事**銜入政事堂。唐宰臣名目最多，蓋以差遣初興，而不離平章銜也，卒無加銜者非真相也。宋因之，以**同中書門下平章事**、**參知政事**為正副相。元豐改制，盡廢差遣，以尚書左右僕射各兼中書、門下侍郎為宰相。建炎間復加平章銜，併中書門下為一，以合宋初舊制。乾道間廢中書令、侍中、尚書令，定左右丞相為宰臣，迄於宋末。

遼制分南北院，因唐宋置樞密院，下置宰相府，皆分南北。北院主兵事、南院主銓選丁賦。復置行營，以合契丹行國舊俗也。金初因之，後改行宋制，專用尚書一省，以左右丞相及平章為宰臣。元因之，專用中書省，置左右丞相以統百官。明初因用之，洪武十三年，以胡惟庸案廢中書省，六部直達天子。自此宰臣廢。其後明內閣置首輔，有類宰相者，而終無宰相之名也。
## 外國
日本嘗學隋制，置二官八省，別立唐名以為雅稱。宰相為參議唐名也，惟此官為令外制，無定員，非如華制之隆也。

阿拉伯諸國以大維齊爾為君王之副，亦多以宰相字譯之。

今君主立憲制諸國，閣揆以首相為譯，亦唐政事堂語也。
## 據
*歷代《職官志》
中書令

**中書令**長中書省。中國、越南有之。簡稱**中令**、**令公**。隋謂**内史令**，其時中書省謂內書省。

越南，自前黎朝效宋設中書省，其長官亦稱中書令。李朝、陳朝、後黎朝沿用，阮朝廢之。
## 引據

## 兼查
*宰相
分類:中書省
謝萬

**謝萬**，字**萬石**，陳郡謝氏，父萬壽子謝裒，謝太傅第四弟也，妻王氏。萬少好名望，能施展，才器不及太傅而聲譽比肩。

及撫軍將軍司馬昱輔政，聞其名，召為從事中郎。尋遷吳興太守。 

昇平二年，桓大司馬以謝萬外鎮，時議紛紛，王右軍乃致書大司馬桓公，力陳其情，以為萬不識兵道，復不能撫眾，不可任之，兄謝安亦臨陣相勸，萬事囑之以理，乃使萬會諸將，而萬竟不能言，諸將失其所望，少頃，萬乃曰：諸將皆勁卒！“卒”者，行伍之列，最卑者也，諸將聞之乃怒。眾心遂失

昇平三年，伐前燕，萬臨陣懼，自脫走還，部下擒而欲殺之，終念萬為謝安弟，獲不死。歸朝，廢為庶人。

昇平五年，復召為散騎常侍，尋卒。子韶，孫思，曾孫弘徽。有一女，尚王氏。

初，萬嘗擬八賢賦，呈之於孫綽而論之。時人謂其亦為有文才云云，復有逸事載世說新語。
士族

**士族**者，或曰**門第**、**衣冠**、**世族**、**門閥**、**勢族**、**世家**、**巨室**。蓋謂世居要位之高門也。世族所居不同，中原世族南遷者，於江南曰**僑姓**，如：王謝袁蕭。於東南之世族曰**吳姓**，如：朱、張、顧、陸。山東曰**郡姓**，王崔盧李鄭。關中亦曰**郡姓**。韋裴柳薛楊杜。代北曰**虜姓**：元、長孫、宇文、于、陸、源、竇。門閥興於漢魏六朝，及侯景作亂於三吳，金陵被禍，王謝咸值巨創，繁華隨江去矣。逮李唐之世，山東名士若崔、盧者，互通婚姻，朝廷行禁婚之令。天祐二年，梁王全忠納柳璨謀，淹殺清流凡三十餘人，門閥爲之一空，於時殆盡。是爲白馬之禍。五代訖宋初，猶有名門列朝者，以降不見史傳。
## 門類
*關中郡姓：河東裴氏、弘農楊氏、京兆韋氏、京兆杜氏、河東柳氏、河東薛氏。
*山東郡姓：清河崔氏、博陵崔氏、范陽盧氏、太原王氏、隴西李氏、趙郡李氏、滎陽鄭氏。
*僑姓：琅琊王氏、陳郡謝氏、陳郡袁氏、蘭陵蕭氏。
*吳姓：吳郡顧氏、吳郡陸氏、吳郡朱氏、吳郡張氏。
*虜姓：河南元氏、河南長孫氏、河南宇文氏、河南于氏、河南陸氏、河南源氏、河南竇氏、河南獨孤氏、昌黎豆盧氏。
*復有：汝南袁氏、安定皇甫氏、琅琊諸葛氏、河內司馬氏、潁川荀氏、潁川陳氏、潁川鐘氏、譙郡夏侯氏、琅琊顏氏、濟陽蔡氏、高平郗氏、譙國桓氏、泰山羊氏、東平畢氏、鉅鹿魏氏、吳興沈氏、會稽虞氏、義興周氏、汝南許氏、安定胡氏、清河張氏、陳郡殷氏、新野庾氏、燉煌令狐氏、太原溫氏、渤海歐陽氏、東海徐氏、濟陽江氏、渤海封氏、天水趙氏、巴西譙氏、武威段氏。
## 據
*《唐會要》
*《新唐書·宰相世系表》
都人游賞

**都人游賞**，南宋時杭人游嬿之會也，多在西湖畔。都人者，謂京城住人也。

宋室南渡，杭州作汴，高宗皇帝以降，江山承平，欣欣然焉。古聖王治世，樂與民同，於時趙氏天子，御巨麗龍舟，幸行西湖，從行諸人，揮汗如雨。凡庶民買賣遊玩，皆不禁止，與帝同行，乃無間焉。

繡蘿綺麗，鋃鐺盈耳。歌舞伎伶，載於道旁，待客蒞臨。曰水仙子。雜技妍丑，蹴鞠六藝，莫不滿目。御舟上垂珠簾，掛奇珍異寶。宮娥之美，花月羞赧。元宵燈滅，公卿士人，百姓庶眾，爭相出郊，謂之探春，復賽龍舟，奪冠者，賞賜無算。

有宋一世，杭人往往遊玩，尤以春日和美，楊柳初新，特為眾所好，花費常常巨億，而不為意，或臺府朝廷，自費出金，與民同樂，亦嘗有之。故時謂西湖曰：銷金鍋兒
## 據
*周密《武林舊事》
漢郡國

漢興，高皇帝以秦專郡縣而速亡、楚復封建而增亂，乃以**郡國並行**，既展王權，兼安功臣。及功臣獲罪，代以宗室，誓曰：非劉不王。孝文以恩義為名，眾建諸王以少其力。孝景平七國，悉罷支郡。孝武復以推恩為名，益弱諸侯王，又分十三刺史部，自此為定制。

## 職官

漢郡縣悉同於秦，惟增諸封而已。

郡長有三：曰太守，司政；曰郡尉，司兵事；曰郡丞，副守也。

內郡守以郎充，邊郡或以將任。銀印青綬，秩二千石。除尉、丞、監御史、縣令、丞，郡官皆守所任。為守內調為諸卿。新郡長以尉，蓋郡新置而鮮政事，事多護土著者也。

郡尉主郡兵事，司治安緝盜，位同守。屬官有丞，內郡一丞，大郡則二。邊郡百里置都尉一。都尉有士史、尉史各二，司衛戍事。關隘置關都尉，亦屬郡尉。

郡丞，領副郡守也。銅印黑綬，秩六百石。守缺，則丞主郡事，屬有卒史、主簿、牧師令。邊郡置長史，主兵馬軍政，秩同丞。

別置監御史，屬御史中丞，主郡縣考課。

郡下置縣，萬戶為大縣，不足為小縣。大縣長曰縣令，小縣長曰縣長。令位同郡丞，長銅印黃綬，秩五百石。主政事。縣主蠻夷曰道。

令、長下有丞、尉。丞領副縣長。尉領治安捕盜之事。皆銅印黃綬，秩四百石。

縣吏有功曹，掌縣吏考績等第；令史，掌文書；獄掾，掌縣獄；文無害，覆案卷，察冤獄；廄騶，掌縣車馬；倉吏，司庫；治獄吏，守獄。

縣下置鄉，鄉下置亭，亭下置里。里下以家分什伍。有三老掌教化。鄉五千人以郡任有秩一，不足以縣任嗇夫一，佐有司和鄉里、徵租稅、定徭役。游徼緝盜。

亭長掌同嗇夫，有屬員曰亭父、求盜。亭父整街巷，求盜司同游徼。

故秦內史分三輔，曰京兆尹、左馮翊、右扶風，皆治長安。陵邑別屬太常，永光三年廢陵邑，太常所掌分屬三輔。孝武間置十三刺史部，以刺史監諸守；三輔並四郡別以司隸校尉監，兼監諸卿也。

漢初復封建，以功臣為王，或領數郡，自有百官如朝廷。太傅輔王、丞相統眾官、內史治民、中尉掌兵。丞相以朝廷任，餘皆諸王自置。及功臣皆獲罪，王國不廢，更以劉氏王。呂后間嘗封呂氏王，后崩國除。七國之亂既平，罷王國支郡，丞相改相，天子為置吏，省諸官，王國如郡。孝武推恩，諸王眾子皆侯，別屬鄰郡，王無復亂。綏和元年復罷內史，以相領其事。自此王國相如太守、中尉如郡尉，異名而已。

漢制列侯以縣為國，亦置相，七國亂後悉同諸縣。皇后、公主有湯沐邑，亦與縣同。王侯惟食租稅，而不治國也。

## 郡國

《漢書·地理志》載元延綏和間百又三郡。茲列之：

*京兆尹，京輔都尉治華陰縣，領縣十二。
*左馮翊，左輔都尉治高陵縣，領縣廿四。
*右扶風，右輔都尉治郿縣，領縣廿一。
右三輔，故秦內史也，皆治長安縣。
*弘農郡治弘農縣，領縣十一。
*河東郡治安邑縣，領縣廿四。
*河內郡治懷縣，領縣十八。
*河南郡治雒陽縣，領縣廿二。
右四郡連三輔為司隸校尉部。
*潁川郡治陽翟縣，領縣二十。
*汝南郡治平輿縣，領縣卅七。
*沛郡治相縣，領縣卅七。
*梁國都睢陽縣，領縣八。
*魯國都魯縣，領縣六。
右五郡為豫州刺史部。
*魏郡治鄴縣，領縣十八。
*鉅鹿郡治鉅鹿縣，領縣二十。
*常山郡治元氏縣，領縣十八。
*清河郡治清陽縣，領縣十四。
*趙國都邯鄲縣，領縣四。
*廣平國都廣平縣，領縣十六。
*真定國都真定縣，領縣四。
*中山國都盧奴縣，領縣十四。
*信都國都信都縣，領縣十七。
*河間國都樂成縣，領縣四。
右十郡為冀州刺史部。
*東郡治濮陽縣，領縣廿二。
*陳留郡治陳留縣，領縣十七。
*山陽郡治昌邑縣，領縣廿三。
*濟陰郡治定陶縣，領縣九。
*泰山郡治奉高縣，領縣廿四。
*城陽國都莒縣，領縣四。
*淮陽國都陳縣，領縣九。
*東平國都無鹽縣，領縣七。
右八郡為兗州刺史部。
*平原郡治平原縣，領縣十九。
*千乘郡治千乘縣，領縣十五。
*濟南郡治東平陵縣，領縣十四。
*齊郡治臨淄縣，領縣十二。
*北海郡治營陵縣，領縣廿六。
*東萊郡治掖縣，領縣十七。
*甾川國都劇縣，領縣三。
*膠東國都即墨縣，領縣八。
*高密國都高密縣，領縣五。
右九郡為青州刺史部。
*琅邪郡治東武縣，領縣五十一。
*東海郡治郯縣，領縣三十八。
*臨淮郡治徐縣，領縣廿九。
*楚國都彭城縣，領縣七。
*泗水國都淩縣，領縣三。
*廣陵國都廣陵縣，領縣四。
右六郡為徐州刺史部。
*南陽郡治宛縣，領縣三十六。
*南郡治江陵縣，領縣十八。
*江夏郡治西陵縣，領縣十四。
*桂陽郡治郴縣，領縣十一。
*武陵郡治義陵縣，領縣十三。
*零陵郡治零陵縣，領縣十。
*長沙國都臨湘縣，領縣十三。
右七郡為荊州刺史部。
*廬江郡治舒縣，領縣十二。
*九江郡治壽春邑，領縣十五。
*會稽郡治吳縣，領縣廿六。
*丹揚郡治宛陵縣，領縣十七。
*豫章郡治南昌縣，領縣十八。
*六安國都六縣，領縣五。
右六郡為揚州刺史部。
*漢中郡治西城縣，領縣十二。
*廣漢郡治梓潼縣，領縣十三。
*蜀郡治成都縣，領縣十五。
*犍為郡治僰道，領縣十二。
*越巂郡治邛都縣，領縣十二。
*益州郡治滇池縣，領縣廿四。
*牂柯郡治故且蘭縣，領縣十七。
*巴郡治江州縣，領縣十一。
*武都郡治武都道，領縣九。
右九郡為益州刺史部。
*隴西郡治狄道，領縣十一。
*金城郡治允吾縣，領縣十三。
*天水郡治平襄縣，領縣十六。
*武威郡治姑臧縣，領縣十。
*張掖郡治觻得縣，領縣十。
*酒泉郡治祿福縣，領縣九。
*敦煌郡治敦煌縣，領縣六。
*安定郡治高平縣，領縣廿一。
右八郡為涼州刺史部。
*太原郡治晉陽縣，領縣廿一。
*上党郡治長子縣，領縣十四。
*雲中郡治雲中縣，領縣十一。
*定襄郡治成樂縣，領縣十二。
*鴈門郡治善無縣，領縣十四。
*代郡治代縣，領縣十八。
右六郡為并州刺史部。
*北地郡治馬領縣，領縣十九。
*上郡治膚施縣，領縣廿三。
*西河郡治平定縣，領縣三十六。
*朔方郡治朔方縣，領縣十。
*五原郡治九原縣，領縣十六。
右五郡為朔方刺史部。
*涿郡治涿縣，領縣廿九。
*勃海郡治浮陽縣，領縣廿六。
*上谷郡治沮陽縣，領縣十五。
*漁陽郡治漁陽縣，領縣十二。
*右北平郡治平剛縣，領縣十六。
*遼西郡治且慮縣，領縣十四。
*遼東郡治襄平縣，領縣十八。
*玄菟郡治高句驪縣，領縣三。
*樂浪郡治朝鮮縣，領縣廿五。
*廣陽國都薊縣，領縣四。
右十郡為幽州刺史部。
*南海郡治番禺縣，領縣六。
*鬱林郡治布山縣，領縣十二。
*蒼梧郡治廣信縣，領縣十。
*交阯郡治羸𨻻縣，領縣十。
*合浦郡治合浦縣，領縣五。
*九真郡治胥浦縣，領縣七。
*日南郡治西捲縣，領縣五。
右七郡為交阯刺史部。

## 後事

郡國之制，流用魏晉。三國時始虛封，封以未得之地也。晉初諸王不就國，居京輔政，為一時禍。郡國並行，終以郡為實、國為虛也。以隋唐廢郡而廢。

十三部刺史，東京末為牧，置郡國之上，為新制之始也。

## 據

*《漢書‧百官公卿表》
四書五經

**四書五經**者，總名儒家之經籍也。自漢定**[[五經]]**，逮宋儒取《大學》《中庸》《論語》《孟子》配爲**四書**，元明以降，懸爲科舉功令，遂並稱書經。
## 沿革
### 五經
古有六經，曰《詩》《書》《禮》《樂》《易》《春秋》。莊子曰：「孔子謂老聃曰：『丘治《詩》《書》《禮》《樂》《易》《春秋》六經，自以爲久矣。』」此六經之名所由始也。

及秦焚書，經籍道缺。漢興，收輯遺編，獨《樂》經亡逸，或曰燔於秦火，或曰樂本無經，止存其聲，以此僅存五經。漢武帝建元五年，置五經博士，以此五書爲官學，諸生習之，以干祿仕，五經遂彰。
### 四書
宋興，理學日熾。程顥、程頤兄弟，表章《禮記》中〈大學〉〈中庸〉兩篇，以此爲入德之門。南宋淳熙間，朱熹取二篇，配以《論語》《孟子》，輯爲《四書章句集注》。熹曰：「先讀《大學》，以定其規模；次讀《論語》，以定其根本；次讀《孟子》，以觀其發越；次讀《中庸》，以求古人之微妙處。」熹以曾子出《大學》，子思出《中庸》，論語者孔子之論，孟子即孟軻之書，故謂之四子書。曰：「四子，六經之階梯。」
### 合稱
元仁宗延祐二年，以朱熹《四書章句集注》爲科試範疇，從此科舉題皆出於《四書集注》。明清因之，八股文題必出於四書，遂使家傳戶誦，其尊尤在五經之上，故世合稱「四書五經」。《經義考》稱四書如「日星麗天，萬象昭著」。陳確〈與黃太沖書〉云：「惟是世儒習氣，敢於誣孔、孟，必不敢倍程、朱」。
## 經目
### 四書
*《大學》：原屬《禮記》第四十二篇，傳爲曾子所作，朱熹分經傳，列爲初學入德之門。
*《中庸》：原屬《禮記》第三十一篇，傳爲子思所作，朱熹以爲孔門傳授心法。
*《論語》：記孔子及其弟子言行，舊屬「傳」或「記」，宋始尊爲經。
*《孟子》：記孟軻言行，舊列諸子，宋始入經。
### 五經
*《詩經》：古言「詩」，漢稱《毛詩》，三百有五篇，思無邪。
*《尚書》：古言「書」，記帝王之遺蹟。
*《禮記》：古言「禮」，漢有《儀禮》《周禮》，後世多以《小戴禮記》當之。
*《周易》：古言「易」，卜筮之書，推天道以明人事。
*《春秋》：魯史策，孔子筆削以寓褒貶。漢分公羊、穀梁、左氏三傳，唐宋後多主《左傳》。
## 辨名
古之所謂經，非獨儒家。墨家有《墨經》，道家有《道德經》，佛家亦稱經。然自漢武表章六藝，黜彼百家，「經」字遂爲儒家專美。清章學誠曰：「六經皆史也。」謂經籍實乃先王之政典，非虛言空論者也。
## 據
嘉定區

**嘉定區**，在上海市西北，元縣也。宋嘉定十年析崑山東境置，因年號為名。文風流傳，民有亮節。清初滅明衣冠，縣民抵死不從，遂被禍。區內孔廟，號吳中第一。上海五園秋霞圃亦在區境。近代多士，有錢大昕、顧維鈞、陸儼少等。

## 沿革

故句吳地也。宋嘉定十年析崑山東境置，因年號為名。

明屬蘇州府。清雍正二年改屬太倉州，析東境置寶山縣。

中華民國簡府州，復屬江蘇省。一九五八年改隸上海市。一九九二年改今制，為上海一區也。

## 政區

嘉定區領三街道七鎮：

三街道：嘉定鎮、新成路、真新街道；七鎮：南翔、安亭、馬陸鎮、徐行、華亭、外岡鎮、江橋。

又於制外建菊園新區、嘉定工業區。

## 它典
* 嘉定區政府 

分類:上海市區劃
上海市

**上海市**，在長江口南。方六千三百四十又二分之一公里，口千六百萬。道光二十三年開埠，商旅雲集。
## 沿革
春秋屬吳，越既滅吳，楚復滅越，為春申君邑，故黃浦江亦稱春申江。

宋咸淳三年，設上海鎮，駐兵，始見上海之名。

元至元十四年，置上海市舶司。二十八年，置上海縣，屬松江府。

明弘治時，上海縣「人物之盛、財賦之多，蓋可當江北數郡，蔚然為東南名邑」。嘉靖三十二年，城以禦日本，有六門。

清道光二十三年，鴉片戰爭新敗，上海為通商口，西人紛至，住城內有所不便，乃分城外外灘等處為列國租界，任其自理。

中華民國立，日漸繁華，譽「十里洋場」。十六年，置上海特別市，直隸行政院，領上海、寶山等縣，惟租界仍從租界市民自治。十八年，訂立大上海計劃，立新城于五角場。十九年，改稱上海市。

二十六年，抗日戰爭，陷於敵手，置上海市大道政府，取《禮運大同》「大道之行也，天下為公」之意。三十四年，日本降，上海復。

三十八年五月二十八日，中國人民解放軍佔上海，後設直轄市。
## 方言
滬上操吳語，或以上海話稱之。民國之時，聖約翰大學以滬語授課，洋場名流以操滬語為榮。然一九四九年之後，推普之風漸起，滬語地位日衰。及今滬上童子通滬語者鮮，以國語為雅者衆。長此以往，滬語之覆滅乃其必然。
## 政區

屬區凡十六。

區蓋黃浦、徐匯、長寧、靜安、普陀、虹口、楊浦、閔行、寶山、嘉定、浦東、奉賢、松江、青浦、金山、崇明。
## 博覽
*上海市政府

分類:中華人民共和國直轄市
嘉定三屠

弘光元年，五月初九，清下南直隸金陵，弘光帝南走，三十日，嘉定令錢默復走，六月二十四日清授縣令張維熙赴任嘉定，是日為嘉定總兵吳志葵所驅，二十七日，志葵入嘉定，吏民夾道迎之，

閏六月初七，闖王降清將李成棟過嘉定境，姦淫婦女，七人斃，翌日，成棟引兵船，騎，步兵兩千餘屯城東關，復行姦淫擄掠之事，

十二日，清虜下剃髮令，十天之內，欲天下漢人盡髡之，謂吾漢人曰：留頭不留髪，留髪不留頭。明降士錢謙益言于多鐸，以吳人柔弱，飛檄可定，無須用兵，清廷遂于閏六月十三日詔江南諸民剃髮蓋清國法度，不可不守云云，以為事可成於彈指之間。

詔下，吳人旋於嘉定，并江南蘇州，昆山，紹興，嘉興諸郡縣起事，遠近鄉民燒劫敵船，殲清兵八十有四

十五日，李成棟求援太倉。

十七日，明都察院觀政黃淳耀及弟淵耀，前左通政侯峒曾及子演、潔，上海舉人張錫眉，國子生朱長，秀才馬元調、龔用圓等，議守城。立「嘉定恢剿義師」義旗於箭樓。

十七日，清軍至，猛攻不克，急，以大銃轟之，嘉定為之一空，初四，落滂沱雨，城中吏民漸不能支，清軍急襲，破東門，始得入，“小街僻巷，無不窮搜”老少婦幼，無所貢獻者，盡三刀而戮。以降三日，浮尸滿河。侯氏父子殉國葉池，黃淳耀，淵耀兄弟自縊，淳耀臨行，手書絕命曰：遺臣黃淳耀於弘光元年七月初四日自裁於西城僧舍。嗚呼！進不能宣力皇朝，退不能潔身自隱。讀書寡益，學道無成。耿耿不滅，此心而已！異日寇氛復靖，中華士庶再見天日，論其世者，當知予心。”

次日朱瑛復引軍民如城抗虜，旋敗，虜復屠嘉定，八月十六日，明吳之藩攻嘉定，不下，韃人再屠之，前後凡三次，終始無有一人辱漢家氣節者，是為嘉定三屠。
禪宗

**禪宗**，佛教之一種，開祖菩提達摩，天竺圣僧也。從賈船至中土，拜求那波陀羅下楞伽宗而師之。少林寺始之。

學成，梁武帝聞之而慕，乃詔見，欲知己修僧舍，成仁美，供奉勤，功德何如，祖師一語道破帝偽，遂不見容，乃一葦渡江，如嵩山面壁九年，始得傳人，以下次第：二祖慧可，三祖僧璨、四祖道信、五祖弘忍、六祖慧能（北宗則神秀大師），七祖菏澤（或云禪宗無七祖者，然時北宗以無遮大會敗北，天下皆以慧能為正統。）

禪宗，不立文字，見性成佛，悟後起修，遂有公案，錄諸人頓悟言行。
## 南頓北漸
五祖弘忍年事高，患衣缽之不傳，乃命弟子慧能，神秀作偈而呈，以定宗門。如下：
*身是菩提樹，心如明鏡臺。時時勤拂拭，勿使惹塵埃。——神秀
*菩提本無樹，明鏡亦非臺。本來無一物，何處惹塵埃。——惠能
五祖善慧能之偈，乃傳衣缽焉，受命南歸，神秀去北，弘揚漸悟法門。
## 禪定
圭峰宗密分禪五等，次第如是：外道禪、凡夫禪、小乘禪、大乘禪、最上乘禪，法門嘗有數息法，觀心法，圓覺法，禪定者，“觀身不淨，觀受是苦，觀心無常，觀法無我。”謂之四念處觀 
## 參閱
*壇經
*楞伽經
*碧巖錄
陳納德

**陳納德**，全名**克萊爾•李•陳納德**，陳納德其姓也，一八九三年生，美利堅德克薩斯人也。

既冠，時值大戰，投軍，授第四十六戰鬥機隊副官。

一九二三年，遷第十九驅逐機中隊長，駐防珍珠港。

一九三零年，入維吉尼亞州蘭黎空軍戰術學校。學成，之阿拉巴馬州馬克斯韋爾基地，授業戰鬥機戰術。其間，研戰鬥機功效，時論者，皆重轟炸機，故其言未為世所納。

一九三七年，與上司不睦，以耳疾自請去軍籍，欲歸隱。當是時，中日形勢波譎雲詭，蔣中正聞陳納德隱，遣客延之，陳納德應，遂於一九三七年五月赴華，謁蔣中正，蔣授顧問，以襄國府立中國空軍。

七月，中日戰起，陳納德以所募中國第十四志願轟炸機中隊戰日師於淞滬。

後三年間，避昆明，立航空學校，訓飛行員。並與「蘇聯志願航空隊」協同抗日。

一九四零年，蘇聯取綏靖之策，其所遣志願航空隊歸國。陳納德受蔣中正之請，之美尋援，為總統羅斯福首肯，許以戰機百餘，又允退役美軍赴華以敵日師。

一九四一年八月一日，「中國空軍美國志願大隊」立，以陳納德為酋，所以言「志愿」者，蓋當是時，美日未為敵，不得冠以美軍番號也。其所轄戰機，機身以鯊魚為號，山野鄉民不識，以為飛虎，因名之曰「飛虎隊」。後宋子文如其言，延沃特迪士尼繪飛虎為徽，其名愈副矣。十二月，日師陰襲珍珠港，美日反目。大隊遂去其番號，盡入美國陸軍第十四航空隊，更擢陳納德少將銜，仍領襄華戰事，更至仰光以協英師。迨至寇逐，計毀日機二千五百有奇，戰功殊絕。

一九四五年七月，時勢已定，陳納德乃掛冠歸國，國府授青天白日大藍綬帶以旌其勳。十二月，復返中國，於國共戰事間，資國府空運事，中共遂屢指為賊，至一九九零年後，兩岸欲弭舊怨乃止。

一九五八年七月十八日，從總統艾森豪威爾請，國會再擢空軍中將。後九日，卒，年六十六歲，葬阿靈頓國家公墓。

## 家屬
***妻**：內爾·湯普生，育子八，和離。
***妻**：陳香梅，中央通訊社記者。

分類:德克薩斯州列傳
無錫市

**無錫**，或曰**梁溪**，**金匱**。簡而謂之曰**錫**，屬江蘇省。處江南，古來名都。口六百四十餘萬。春秋之世，吳王造兵以錫鐵，而是地獨多錫，久之，錫礦漸少，而時或有人發一石碑於地下曰：「有錫兵，天下爭；無錫寧，天下清」無錫由是得名。近世亦有以無錫為古越人古語者，則不可考焉。無錫文華盛而有令名，俗諺多出而復為文人騷客之所傾，城中有東林書院，明時東林先生顧憲成於斯講學，有聯曰「風聲雨聲讀書聲，聲聲入耳；家事國事天下事，事事關心。」時有東林八君子焉。無錫貨殖之地，殆今中國工商業之所源也。

## 沿革
漢高祖五年，始置無錫，至隋煬皇鑿運河，經由無錫，遂為商賈貨殖集散之地。元元貞元年升無錫為州，屬浙江行中書省**常州路**。明洪武元年復降州為縣，隸常州府。明嘉靖三十三年，知縣王其勤患倭寇，乃改筑城牆以磚瓦，東南西北四門，曰靖海、望湖、試泉，控江，清入關，無錫漸為天下糧倉，米市商鋪，有名江南，四大米市，無錫其一也。清雍正二年，析為**無錫**、**金匱**兩縣，同城而治，均隸常州府。萬家行道中，復又以紡織為盛，時人謂之曰「布碼頭」、「絲市」，是故商賈雲集，特以榮氏有令名。宣統三年革命起，以無錫、金匱隸錫金軍政分府，旋廢錫金軍政分府。民國元年錫、金兩合，稱無錫縣，屬蘇常道。以降，無錫以輕工獨倡一時，工員幫傭之多，唯上海可與相較。民國十六年，以無錫縣直隸江蘇省。二次世界大戰，日軍下無錫，城中產業，隳壞略盡，加以內戰，僅存餘燼。鄧小平撥亂反正以來，復現名都氣象，今為長三角重鎮。一九五三年，共和國置江蘇人民政府，一九五八年始成今制，以降三十年，復以原蘇州轄江陰、宜興、隸之，改無錫縣曰錫山市，復改錫山區、惠山區。

## 政區

*市轄區五：梁溪，錫山，惠山，濱湖，新吳。
*縣級市二，江陰，宜興

## 它典
* 無錫市政府

## 據
無錫史誌網
東羅馬帝國

**東羅馬帝國**者，羅馬之遺緒也。後世稱**拜占庭**。肇於君士坦丁遷都新羅馬，終於奧斯曼陷京師，歷年千載。疆土廣袤，東抵小亞細亞，西至意大利，北界黑海，南臨地中海。治世之隆，冠絕中古。

## 釋名
東人以西亡東存，猶稱羅馬。西人以神聖羅馬嗣西土，故目東國。波斯、阿拉伯呼**羅姆**，轉音至華，為**拂菻**。赫羅尼姆斯·符夫首以拜占庭名之，孟德斯鳩襲用，遂行於西土。
## 制度
初仿古制，設元老院、執政官。後廢，置御前會議，下設執事長、大區總督、總兵、司法卿諸職。禁軍、吏民、監察、外事諸務，悉決於執事長。末世疆土日蹙，政令不行，遂行君主獨裁，倚諸貴族公卿為政。

希拉克略帝創軍管州制，頒地於民，以民為軍，以軍守邦。邦事任免，出於帝王。此制行後，國本鞏固，斯拉夫諸部不復犯邊。

地方分色雷斯、安納托利亞、敘利亞、埃及諸區。

國制承羅馬，漸趨東方。以希臘語為官方，奉基督為國教。政教合一，皇權至尊。設主教輔政，分行省治地。內立禁軍，外設邊防。法制嚴明，文治武功，並駕齊驅。

初世國力方張。查士丁尼在位，克復北非、意大利諸地，幾復古羅馬全盛。後有內憂外患，波斯、阿拉伯、突厥，相繼犯邊。疫癘又起，國勢漸衰。

中世帝國中興。馬其頓王朝勵精圖治，內修文德，外拓疆土。巴西爾二世時，克保加利亞，威震四海。然好景不長，土耳其入寇小亞細亞，國勢再衰。

末世帝國日暮。拉丁人陷君士坦丁堡，國分崩離析。尼西亞雖復故都，元氣已竭。奧斯曼崛起，連年征伐，終陷京師，國遂亡。
## 遺澤
東羅馬雖亡，其文明遺澤深遠。為東正教之源，亦為西歐文藝復興之先。其法典、建築、藝術，迄今為世所重。君士坦丁堡匯東西文明，集希臘、羅馬、波斯、阿拉伯之華。實為古今之橋樑，後世之楷模。
## 軍政
帝國之軍，素稱精銳。步騎並用，水陸兼備。希臘火為其奇兵，威力無比。其外交手腕靈活，恩威並施。斯拉夫諸族，多受其化。
## 文藝
帝國之文化，燦然可觀。建築以聖索菲亞為冠，圓頂高聳，金碧輝煌。繪畫以馬賽克壁畫稱雄，細密精緻。文學涵蓋宗教、哲學、史學。典籍浩瀚，傳承希腦羅馬文化。
## 弊端
然國亦有弊。政腐宦弄，帝位頻易。軍恃傭兵，難以為恃。教會勢大，牽制朝政。積弊難返，終致國亡。
## 論述
東羅馬承西土遺緒，兼采希臘、東方之長，別立一家。其建國之久，治世之隆，文教之盛，與羅馬、希臘比肩。於寰宇史乎，實佔要津。後之學人究其興衰，可洞見東西文明之交匯。誠國家、教義、文籍研習之樞紐也。
## 兼查
*東羅馬帝表
*奧斯曼帝國
藤原定家

**藤原定家**，小字**光季**，法号**明静**。時人以**京極殿**呼之。出藤原北家御子左流，俊成次子，藤原定長從兄，西園寺公經義弟也。母五條局藤原氏。應保二年生於京都，逢平安之末季，武家日上而公卿式微，嘗欲毅然遁世，曰：紅旗征戎非我事。定家族中歌人輩出，父俊成歌風玄幽，自立流派，不拘古來萬葉集既定之法，獨樹一幟，曰“幽玄”名重一時。定家繼父跡，復妍其辭藻，麗其篇章，亂其舊序，新其筆墨，好倒樁，壓縮，飛躍之文法。故能領後世風騷，影響及今。自謂之曰“有心”。歷任參議、治部卿，官至正二位中納言，仁治二年八月二十日卒，子光家，爲家，女因子。定家著作稱豐，傳世者眾，若新敕撰和歌集、小倉百人一首、下官集等。平成十二年，有司以其日記《明月記》爲國寶。子孫後稱冷泉家，相續及今。
細胞

**細胞**者，又譯**䏭**、**微胞**、**質房**，一名**生元**，生類之根本也。病毒而外，全體備者皆由是成焉。細胞舉凡二分，曰原核，如細菌界、古菌界生物；曰真核，如動植界生物。一切含生之類，或獨一生元，如單幺；或眾生元和合構之者，若生植等。每元察以顯鏡，計以微粎，則廣袤一至百間不等。

公元千六百六十五年，英博物家羅伯特以顯鏡察軟木，見彼處細室歷然，因為之名。然是死者也，羅不知為殘壁，及施莱登、施旺發生元說，後人開展斯意，細胞之理始輾轉備足。其論曰：「凡生物皆由生元合構，而新胞從已往分出，功務圓足于是中，種質含御乎隩內」。

原核者，心形未固，但稱擬核；真核者，中心明定，質有確所。溯十五萬萬載前，大地之上，生命悉從原核變生，茲形唯一。而後天演日進，物種相代乎前，化出菌藻，繼以獣植，真核漸備，體態千倍於昔者，又攜懷器用，構造隨殊，新陳替易，至於今日。夫生元之中，膜、質、器、核，各司職位。植物則有壁。磷脂為玄關，以通彼新故；內盈朊碳水漿，而足其生機。

## 注
伽利略

220px|thumb|伽利略像
thumb|220px|
**伽利略**，伽利萊氏，義大利人，一五六四年生。宗族顯貴，家道中摧，業敗門衰。祖操醫術，聞乎佛羅倫薩，父亦聰慧，尤工樂律，諳籌術，通外語數種，履聘於外，終不得命，家計不濟，終日苦厄，寄望於子。伽氏少而敦敏，格致、算術、馮相、哲道諸門無所不通，所作論說，延於今日，以比世格致之先者稱。礪璿璣，躬自觀測，悉察金星之盈虧、木星環塵，並總其要。又究體溫，創溫度計。開天彝之道，治彝理，論說詳備，以履踐為本務。
昔以為物以輕重，遲速判然，伽氏則謂其非，實演親驗，乃觸恚權貴，數逢譴誹，服禁縲絏之中。
## 行跡
伽利略幼居比薩，生而敦敏，成而才見，夭夭之年，門試登第，售比薩大學，智慧才全，尋稱教諭。後樹降體一速之論，普格致啓蒙之書，尚哥白尼日心之說，時人莫之許也，以為旁門異端，違戾聖經，為士奏請坐罪，幽在囹圄，年比古稀，心悸仙逝。

分類:義大利列傳‎
分類:基礎之文
分類:疇人
印歐語系

夫**印歐語系**者，天下十大語系之一也。合語言並方言共四百四十三。

## 構
下屬語族，語言十一。
* 日爾曼
* 義大利（今羅曼之先祖）
** 羅曼
* 凱爾特
* 波羅的
* 斯拉夫
* 印度伊朗
* 希臘
* 阿爾巴尼亞（獨立於外）
* 亞美尼亞（獨立於外）
* 安納托利亞（亡）
* 吐火羅（亡）

## 史
明萬曆十年，英格蘭傳教士史提芬斯（Thomas Stephens）書其兄，曰孔卡尼文，希臘文與拉丁文之相似。萬曆十二年，義大利商人沙實提（Fillippo Sassetti）亦書曰梵文與義大利文相似。惜是時未有翰林眾人深究之。清順治三年，尼德蘭學士范博漢（Marcus Zuerius van Boxhorn）再書歐羅巴諸語言與波斯語之相似，並稱歐羅巴諸語言及波斯語，皆衍自一「斯居泰語」（得名自尖帽塞人，Σκύθης）。此後法蘭西人居杜（Gaston Cœurdoux）與羅刹人羅蒙諾索夫（Михаи́л Васи́льевич Ломоно́сов）皆著書曰印歐諸語言之相似。乾隆五十年，威爾斯裔英格蘭人鍾威廉（Sir William Jones）授業時論及梵文、拉丁文與希臘文之相似，「印歐語言同源」之概念方得入翰林。嘉慶十七年，英格蘭人楊湯馬（Thomas Young）首書「印歐語系」。咸豐元年，德意志人葆樸（Franz Bopp）書成《比較文法》，「印歐語系」一名方得廣為翰林中人所用。
西藏

唐初，松贊干布并諸部，建吐蕃王國，尚唐文成公主。傳至朗達瑪，重苯滅佛，佛僧大怒，弒之，吐蕃亡。宋時，諸部分立，爭戰不息。元太宗并其地，置宣政院。明置烏斯藏、朵甘。清置駐藏大臣理其事。至中華民國，設西藏地方治之。今之西藏，中華人民共和國劃歸自治，曰西藏自治區。
武漢大學

**武漢大學**者，在湖北武漢，立於清光緒十九年，初稱自強學堂。 民國頗負盛名，列四大名校。今屬中共九八五、二一一工程院校，獲教育部資助，位列全國十大。 校內建築，古樸典雅，巍峨壯觀，堪稱一絕。 
## 頌
雖暫無官頌
，民國時期之官頌亦流傳至今。
### 國立武昌高等師範學校

乾坤清曠，師儒道光，國學建武昌。
鏡湖枕麓，屏城襟江，靈秀萃諸方。
東西南朔，多士蹌蹌，教學益相彰。
樸誠有勇，陶鑄一堂，學盛國斯強。

### 國立武漢大學

黃鵠一舉兮，知山川之紆曲；
再舉兮，知天地之圓方。
試選珞珈勝處，安置百畝宮室，
英雋與翱翔。
藏焉修焉，息焉遊焉；
雞鳴風雨，日就月將。
念茫茫宙合，悠悠文物；
任重道遠，來日亦何長。
努力崇明德，及時愛景光。
此乃何淑英版，另有袁恒昌版。 
## 參考
鉍

**鉍**者，化學元素也，符號Bi，原子序八十三，屬主族。

色銀白，性脆，微具放射性，性類砷銻。其氧化物色紅、色黃、色藍，五彩繽紛。

其反磁性（又曰抗磁性）乃眾金屬之首，熱導率欠佳，其劣僅次於汞。可製易熔合金。

## 同位素
同位素者八十五，自鉍一八四至鉍二一八。存於世上者僅鉍二〇九矣。
北京中華門

**北京中華門**，故北京皇城正門之外門也，居世言北京中軸線上，內城正陽門北，皇城正門天安門南。

明永樂間，成祖定鼎燕京，就故元大都址興建皇城，以承天門為正門，又建外門曰「大明門」，其制棄木用石，門通三闕，單簷歇山。門前地正方，繞以石欄，左右獅各一，下馬碑各一，以為國門，殊為尊崇。實京師皇城市井之界也。其門長閉，平民不得僭入。

清承明制，改曰「大清門」。迨至民國立，複改曰「中華門」。民國元年，為慶革命週年，欲更門上石匾，或謂石材不可遽得，未若鐫字於舊者背，可收便利之功，乃令工匠下之，竟見「大明門」三字宛然，知清初即有匠人捷足矣，眾皆莞爾，遂別制木匾以應。

中華人民共和國甫立，大興土木，拓天安門廣場，因於西元一九五四年，採蘇聯人言，盡毀之，遂不復見矣。

一九七六年，毛澤東歿，中國共產黨於故址建紀念堂，以厝其柩。
南京中華門

**南京中華門**，本名**聚寶門**，中國南京城之正南門，規模鴻鉅，為古城堡留存至今之魁首者也。

元至正十六年，朱元璋尅集慶，改名應天，以為根本而圖天下，後十年，乃興土木，立城垣，是為南京城牆。應天，本南唐故都，其南門介乎內外秦淮河間，乃就其故址建聚寶門，蓋世傳其下有富戶沈萬三之聚寶盆也。

聚寶門，實一瓫城也，券門四通，首門高二十一公尺有奇，闊百十八公尺，深百二十八公尺，可容兵卒三千有餘。

民國二十年，國民政府訓政，定都南京，遂改今名，其匾蓋為蔣中正手書。
君士坦丁堡普世宗主教區

**君士坦丁堡普世宗主教區**(Ecumenical Patriarchate of Constantinople),正教十五自治教會之首,即**同眾之首**（the first among equals），奉首召使徒聖安德烈為開山牧首。君士坦丁大帝立新羅馬成，西對羅馬公教會，兩相輝映。古座於聖索菲亞大教堂，君士坦丁堡陷落，座法那爾聖喬治教堂及今。以君士坦丁堡普世宗主教行牧首事。

## 歷史
公元三十八年，聖安德烈門徒史塔克斯繼安德烈位，為拜占庭主教。三百三十年，更拜占庭以君士坦丁堡并新羅馬，以拜占庭主教為君士坦丁堡大主教。仍轄赫拉克利亞。三八一年，公會議以其列居羅馬之左，四五一年，公會議以君士坦丁堡，羅馬同階。七八七年以降，諸大公會議皆未遣員與會。

一零五四年，東西教會以久不能和，終二分，由是正統諸教會皆歸附君士坦丁堡牧首（大主教）一二零四年，十字軍東征伐回，假道君士坦丁堡，陷之，教會乃避亂於尼西亞，及一二六一年，帝都光復，復遷回。一四五三年，奧斯曼滅羅馬，都君士坦丁堡，仍以普世牧首御諸正教會，諸巴爾幹、希臘正教會安堵。
## 下轄
*芬蘭正教會
*愛沙尼亞使徒正教會
*克里特自治正教會
*阿索斯山
*加拿大烏克蘭正教會
*美洲喀爾巴阡-俄羅斯正教主教區
## 據
君士坦丁堡正教會官方網址
孔鯉

孔鯉，大成文王丘獨子也，魯昭公十年生，時昭公賜夫子以鯉作賀，夫子榮焉，因以為名。
## 詩禮傳家
或有一日，陳亢聞於孔鯉“子亦有異聞乎？”對曰：“未也。嘗獨立，鯉趨而過庭，曰：'學詩乎？'對曰：'未也。*不學詩，無以言。 '鯉退而學詩。他日又獨立，鯉趨而過庭，曰：'學禮乎？'對曰：'未也。*不學禮，無以立。'鯉退而學禮。聞斯二者。”陳亢退而喜曰：“問一得三：聞詩，聞禮，又聞君子之遠其子也。”

是故後世孔宗取**不學詩，無以言，不學禮，無以立**以為祖訓，曰“詩禮傳家”
## 追諡
*宋徽宗崇宁元年，諡鲤為**泗水侯**。
*宋度宗咸淳三年，以鯉從祀於廟
*明世宗嘉靖九年，改號曰“先賢孔氏”，從祀於啟聖祠。
智永

**僧智永**，陳隋間人也，生卒年不詳。本貫會稽，俗姓**王**，名**法極**，右軍七世孫也。右軍生七子，其五子徽之，徽之生楨之，楨之生翼之，翼之生法興，法興生子显，子显次子法極。及長，於山陰永欣寺為僧，法號智永，世稱智永禪師。

初，從蕭子雲習書，後以羲之為宗，隱永欣寺內，自立書閣，立誓曰：「書不成，不下此樓。」其間果精研書道，每壞筆，則棄之甕內，積而五盈，遂立塚自撰銘詞以葬之，時稱「退筆塚」。

迨名為天下知，慕者不絕於門，縑素箋紙，堆案盈几，先後積壓，塵為之生，其門限累損，乃裹以鐵皮，號為「鐵門限」云。

書真、草「千字文」八百餘篇，分贈浙東諸寺，今且有存。更有遠流東瀛者，開其一代書風。隋唐間工書者鮮不臨學。智果、辨才、虞世南等俱出其門。
北京城門

**北京城門**者，故明清時所建者也。明成祖定鼎燕京，改稱北京，於元大都故地立城池，清承明制，未有稍損，自內而外，宮城、皇城、內城、外城次第井然。計有城門二十有八，民國間，別闢新門四。

迨至中華人民共和國，為車馬之往來計，平毀者眾。

分類:建築
東羅馬帝表

### [[君士坦丁王朝]]（三零六年至三六三年）

### 僭主

### [[瓦倫丁尼安-狄奧多西亞王朝]]

### [[狄奧多西王朝]]（三九五年—四五七年）

### [[利奧王朝]]（四五七年至五一八年）

### [[查士丁尼王朝]]（五一八年至六一零年）

### [[希拉克略王朝]]（六一零年-六九五年，七零五年-七一一年）
南蘇丹

**南蘇丹共和國**，非洲之國也。北接蘇丹，東為衣索比亞，西臨中非共和國，南為剛果民主共和國暨烏干達。方約六十二萬公里，口千二百三十四萬。都朱巴。本屬蘇丹，二零一一年七月九日立。為當今萬國創立之最後者。
湘語

益陽
岳陽
長沙
永州
全州
吉首
辰溪
衡陽
邵陽
雙峰
資興


**湘語**者，屬漢語支也，通行荊南之域。曉湘語者，四千萬許。又分五片，皆甚異也。春秋有楚，其民南遷，合苗越之言生南楚語，此乃湘語之源也。渠本甚異於中原，然漢民南遷，挾漢音和之，成今之湘語。或分三片，曰長益、曰婁邵、曰吉漵，各以長沙、雙峰、漵浦為宗。或另置衡州、永全二片。長益片至眾，聞之湘水之畔、資水下游，又謂新湘語。明初湖廣荒蕪，贛民填之，携贛言焉，後有北人南渡，成是音。衡州之音似長益爾略異，故時人置衡州片。溯資水而上，梅山東麓，可聞婁邵之老湘語，知、章母多作端。是地藏於丘陵，古音益存。或分諸湘中片及寶慶片。

湘南處五嶺之中，山斷隴絕，生異音，謂之湘南土話，時人以之近湘言，故今置永全片，或以為婁邵之別種。梅山西麓，古辰州之域，則有吉漵之言。其近川黔，略似西南官音。

分類:漢語方言
二三一年

## 事記
***[[中国]]**
**吳衛溫、諸葛直航南海中，多死者，至夷洲而徒數千人還。吳大帝權以無功問斬。
**春，漢相諸葛亮四度北伐。

## 生
*魏齊哀王芳

## 卒
*張郃
*衛溫
*諸葛直
*曹真
袁枚

**袁枚**，字**子才**，號**簡齋**，浙江钱塘縣人也，別號**隨園老人**,康熙五十五年生。枚少孤，與母鳥鳥相依，遂發憤，有異稟，年十二，補縣學，及弱冠，省叔父於廣西幕府中，巡撫金鉷見而憐之，命成詩賦，須臾乃就，辭藻瑰麗，鉷嘉嘆之。

乾隆四年，鉷乃疏薦枚，舉博學鴻詞科，為進士，時天下凡舉二百餘，以枚最年少。歷知江南諸縣，尋調江寧，總督尹繼善識枚逸才，曰「可謂宰相必用讀書人矣！」枚奉行諸事亦盡其所能。或有以枚判事所作詩文刻行者，益顯其才。時逢其友候丞卒，枚痛懷故人而嘗患不能厚賻，乃為奔走紳士以貸金歸葬。復有相遊久者程晋芳死，枚盡焚其債。其重義若此。

枚不喜公事，既而引疾歸鄉，亡何，起陝西，復丁憂歸，乞養母曰「枚非無仕進之心，因老母七旬，家無昆季，與聖朝終養之例相符。」枚乃起小倉山房於江寧小倉山，號隨園，由是悠悠然居其中五十年，終不復出仕。嘉慶二年卒，年八十二。

枚多著作，好美食，有《隨園食單》傳世，復喜鬼神之事，巷尾之談，乃作《子不語》二十四卷，另有小倉山房文集，小倉山房尺牘。特以尺牘為嘉，列清人三大尺牘。

## 據
*《清史稿 袁枚傳》
*《小倉山房尺牘》
劉焉

**漢陽城侯益州牧劉焉**，字**君郎**，江夏竟陵人也，西漢魯恭王後。少任州郡，帝以宗室拜中郎，後以師祝公喪去官。

焉居陽城山，積學教授，舉賢良方正，辟司徒府，歷雒陽令、冀州刺史、南陽太守、宗正、太常。 

時靈帝政化衰缺，四方寇起，國家多亂。乃諫曰：「刺史太守貨賂為官，割剝百姓，以致離叛。可選清名重臣為牧伯，鎮安方夏。」議罷，侍中廣漢董扶私謂曰：「京師將亂，益州分野有天子氣。」於是意更在益州。適益州刺史部儉橫徵暴斂，民怨沸騰，乃領益州牧，封陽城侯。

帝從之諫，於是任用親重，治理四方。然任臣既出，則朝廷之命不盡受也，命令不行，則朝廷衰而諸侯起也。焉亦鎮守益州，內除賊寇，安定百姓。後鹽寇橫行，焉以寇阻，斷絕朝廷。雖未稱帝，亦割據一方矣。

後董卓當權，貪淫殘暴，天下共誅之，焉自守不出。犍為太守任岐因起兵伐焉，敗亡。

是時群雄並起，天下大亂，生靈塗炭。無家之難民，數以萬計，湧入益州，焉盡收為兵，號為「東州兵」。初平二年，焉造車千餘，欲稱帝。時焉子璋在朝，焉詐病召之。

又三年，子範、誕欲取長安不成，李傕殺之。是年綿竹大火，於是遷州治成都。焉急火攻心，發背瘡，卒。子璋繼其位，後世並稱「蜀二牧」。

## 據
* 《後漢書·劉焉袁術呂布列傳》
* 《三國志·劉二牧傳》
天安門

**天安門**，北京皇城之正門也，在故大明門北，端門之南，南間長安街臨天安門廣場。今存者，蓋一九七零年重建者也，
高三十四公尺有奇，下有城臺，券門五闕，上立城樓，重簷歇山，黃瓦紅柱，門前開金水河，樹華表一對。

明永樂間，燕王靖難，乃以北平為行在，稱燕京。遂於元故宮址興皇城，永樂十八年，建成，於紫禁正門立木牌坊，取「承天啟運、受命於天」意，名曰「**承天門**」。

崇禎十七年，李闖陷京師，焚毀之。

清順治八年，改其舊制，築城臺，立城樓，樓東西闊九間，南北深五間，以合九五之意。復取「受命于天、安邦治民」意，更名曰「天安門」。

一九四九年，中華人民共和國開國，行典禮於城樓，復書標語於城臺南牆，其詞曰：「中華人民共和國萬歲」、「中央人民政府萬歲」，更懸毛澤東像於中門之上。

一九五零年，易東側標語，曰：「世界人民大團結萬歲」。

一九六四年，標語改書以簡化字，其制乃沿至今。

一九六九年，邢臺地震，樓大損，國務院遂盡拆舊樓，依舊制重立，即今之所見者也。

門前，本為千步廊，蓋六部所在也，迨清祚終，平民始得入焉。及後，中共納蘇聯人言，門前建觀禮台、拓廣場，遂毀中華門並皇城外諸城殘墻，止留天安門城臺，更建人民大會堂、博物舘等，即今天安門廣場者。

以其為北京中心，民國以降，每有事，雲集門前者眾，若五四運動之屬，不得盡述矣。中共以為革命象徵，繪於國徽。至中共得國，民眾猶集焉，四五、六四之事亦發於斯也。
化城庯

**化城庯**，昔曰**富春**、**順化**，越南之故都也。居南國之中土，帶香江而二分南北，西依長山，東觀南海，有故越南宮室存焉。墻高六米，加以城河護之。城中多寺，曰誦德寺，曰報國寺，曰國安寺，曰天姥寺，曰全宗寺，曰印宗寺。城內多勝蹟，略具其名曰：天姥寺塔、玉屏山、皇城。

## 沿革
漢屬日南郡盧容縣，至有晉失其地。

及陳朝，占城國獻烏，哩二州，以烏州為順州，哩州為化州，隸交趾布政使司，始得其名，後黎朝 以今順化地置順化承宣道。泰德九年，西山主阮惠滅北河鄭氏，據富春而立國。寶興二年，嘉隆帝滅西山朝，淩遲其主阮光纘，復定都於斯。嘉隆二年，阮福映興宮室，制同王爵而仿紫禁，今存，惟戰火之不絕，隳損甚重。嗣德三十六年，大南稱臣於法蘭西，以富春為順化，并承天府蒞。保大二十年，北越胡志明協保大以威勢，保大帝詔退位，除帝名號於順化。一九五四年，考日內瓦公約，歸南越。一九六八年，南北越軍會戰於順化，城中毀損頗重。是為化戰役，越共下之，盡殺城中向南越者，須臾，南越復歸，盡戮城中容共者，民皆驚懼不敢言，是事及今猶有記之者。一九九三年，入世界文化遺產錄。

分類:化城庯
烏干達

**烏干達共和國**，非洲之國也。北接南蘇丹，東為肯亞，西臨剛果民主共和國，南為坦尚尼亞暨盧安達。東南有一大澤，曰維多利亞湖。一九六二年去英而立國。
陳獨秀

**陳獨秀**，名**慶同**，字**仲甫**，號**實庵**，安慶人。祖父諱章旭，父諱衍中。父早歿，祖父養之。年十七，院試中秀才；鄉試落第，未中舉。次年，考入杭州求是學院前，同年，娶高曉嵐為妻。 

光緒廿七年，獨秀赴日留學，得西體熏染，益開明。歸國，執教於蕪湖皖江中學。後再赴日，學於早稻田大學。辛亥革命，任安徽都督府秘書長，後與柏文蔚反袁，敗走日本，結識章士釗。創刊《新青年》。應北大校長蔡元培聘，任文科學長，結識李大釗。或因八大胡同故，為北大解職，赴上海。

民國八年，受共產國際策動，籌立中共。次年，粵桂戰爭，粵系勝，孫中山率國民黨入主廣州，獨秀任廣東教育長。

十年，中共一大於上海召開，獨秀缺席任中央局書記。 

十六年，北伐軍圍上海，占龍華。獨秀、周恩來、趙世炎率工人舉事，控制滬城，策動北伐軍第一師不成。適汪精衛歸國，共發表《汪、陳聯合宣言》，隨汪離滬赴漢。四一二政變，國共分裂。中共五大於武漢召開，獨秀雖為總書記，已勢微。應斯大林指示，張國燾、張太雷、李維漢、李立三、周恩來任中共中央局常委，停獨秀職。 

廿一年，獨秀被捕於上海，章士釗代辯護，愛因斯坦代求釋，無果。 

廿六年，國共合作，獨秀獲釋，漠於政事，旅居武漢、重慶。周恩來托請赴延安，拒之；蔣中正以資助，拒之；胡適邀赴美國，拒之；周恩來以百銀元資助，拒之。獨秀隱居四川江津，以教書為生。

三十一年，病逝於江津，享年六十三。貧不能歸葬，後由三子松年遷葬回安慶北門，合元配於一塚。元配高曉嵐，繼配高君曼、潘蘭珍。子延年、喬年、光美、松年、鶴年；女玉瑩。子美。

分類:中華民國列傳
分類:光緒列傳
蔣中正

**蔣中正**，字**介石**，譜名**周泰**，浙江奉化人也，清光緒十三年生。

中正六歲入私塾，九歲父歿。

光緒二十七年，年十四，娶本村毛氏。十七歲入鳳麓學堂，涉西學。

三十二年，赴日本，與陳其美相交遊，尋就東京振武學校。遂入同盟會。 

宣統三年，辛亥革命起，蔣中正率眾攻杭州，功成。俄而，陳其美任滬軍都督，黃郛任師長，中正任團長。陳、黃、蔣義結金蘭。時陶成章誣孫文，疑為中正所刺。 

民國五年，輿論疑袁世凱遣賊害陳其美，其美奔山東投中正。 

六年，張勳擁清遜帝復辟。孫中山於廣州主持護法、北伐，時以中正任參軍，肅軍整旅於福建。

十二年，中正赴蘇聯習兵術，及至，矢其所望。翌年，黃埔軍校草創，時中正任校長并粵軍參謀長。得蘇制槍炮，始練革命軍焉。 

十四年，中正引革命軍起廣州而東向，敗陳炯明。立國民政府於廣州，以汪精衛任主席，中正任第一軍軍長。旋率師復東向，入閩。

十五年，中山艦事端生，公平之，始整軍肅黨。誓師北伐，中正為總司令，連破吳佩孚、孫傳芳。閻錫山納晉軍以致誠。

十六年，北伐軍克武漢、杭州、上海、南京。南京國民政府再立。通緝中共首領。旋寧漢分裂，分道北伐。北伐軍敗於徐州，桂系等以寧漢統一為由，迫蔣公下野，是以寧漢復合。是時，公娶宋美齡於上海。俄而，四一二事端生，中共先反於南昌、繼而秋收起事、廣州起事。 

十七年，蔣公復職，閻錫山、馮玉祥願從北伐序列。公赴鄭州，與馮玉祥換蘭譜。再度北伐，克徐州、濟南。日軍懼中國統一，策濟南慘案。公赴石家莊，晤閻錫山。克復平津。公任國民政府主席兼軍委會委員長，施裁兵訓政。不久東北易幟，東北軍歸順，中國復一。 

十八年，粵桂交戰，蔣馮衝突。翌年，中原大戰，中央軍大勝。東北軍入駐平津，擁護中央。北方安定，蔣公將軍五剿共軍，歷四年，終平，共軍西潰。 

二十年，兩廣軍政另立廣州國民政府，寧粵分裂。九一八事變爆發，張學良棄守，東北淪陷，偽滿洲國立。為國民政府統一計，蔣公復下野，以粵系主國民政府。次年，一二八淞滬抗戰起，國民政府遷洛陽，以洛陽為行都，以西安為陪都，內亂外患，蔣公復主軍務。

廿二年，日軍入山海關。閩省叛，旋平。 

廿三年，共軍西潰，中央軍入西南。蔣公飛重慶、昆明、太原，行訓政，軍政分離，免復割據。翌年，共軍餘部入陝西。中央軍、東北軍、西北軍合圍之。 廿五年，兩廣再生變端，尋和。俄西安事變，蔣公蒙辱，首肯國共合作，改編共軍為國軍第八路軍、新四軍。 

廿六年，盧溝橋事變起。平津抗戰，旋敗，北平淪陷。不久，淞滬會戰，國軍不敵，遷都重慶。上海、南京相繼淪陷。日軍大屠南京。三十一年，國軍於長沙大捷，重創日軍。

三十年，日軍偷襲美國珍珠港，日美開戰，太平洋戰爭始。蔣公盟於英美，共抗日師。

三十二年，蔣公與開羅會議，晤羅斯福、丘吉爾，獨不謁斯大林。 

三十四年，美國以核武重挫日本，日本降。蔣公為免內戰，訓令還軍於國。俄與共首毛澤東晤於重慶，協議和平。翌年，國共決裂，內戰復起。

三十六年，時有共諜匿於臺灣，暗滋事端，擾民礙政，軍入臺以清之。島人亦生騷亂，或有命喪於軍者。 後世謂之二二八事件。

三十七年，國民大會選舉，蔣公當選為總統。是年，國軍敗於濟南、遼西、徐蚌、平津，勢危。蔣公三度下野，望使彌戰息戈，由李宗仁代總統职。 

三十八年，共軍渡江，席卷江南，尋下兩廣、成、渝，國府遷臺。 

三十九年，代總統李宗仁滯美不歸。蔣公遂復行視事，耕耘臺灣，誓成三民主義模範省，耗盡十年。

六十四年，蔣公心疾篤，逝於臺北士林官邸，享年八十有九。遺命歸葬中土，以兩岸分治，不得以行，乃暫厝於桃園慈湖陵寢。其副家淦代立。未幾，其子經國繼立，經濟勃飛，臺灣乃列亞洲四小龍。 

蔣公元配毛福梅，繼配姚冶誠、陳潔如、宋美齡。長子經國、養子緯國。長孫孝文、孝武、孝勇。庶孫孝嚴、孝慈。

分類:中華民國本紀
分類:中華民國總統世家
粵語本字

今世文從所言，其假字之多，何者？蓋不知其原，不識其本也。文雖異語，古者纂文修書以傳世，然觀夫前人之跡，其寓他者亦不鮮，假字托物者，雖能辯其所指，然而其源不為知也久矣。粵語亦然，今人書粵文，多不識其本字，故假托以申述，或以聲符造字以明音，久之，則文無其實，弗通本貌。今人有究詁者，業以尋其根氐，溯其本源，承古通今耳。
## 搊
坊間之所謂「一抽二掕」、「手抽」者，挈也。本字「搊」是也。

《廣韻·尤韻》：「搊，手搊。」《廣韻·有韻》：「搊，搊扇別名。」
## 窳
粵語謂「恥而無地自容」者曰「窳」，窳者低也，引而謂心，恥也。
## 掱
坊間常謂盜賊曰「掱手」，俗作「扒」，訛誤也。
## 沒
粵語謂竟事曰「埋」，助詞也，本字當作「沒」。
## 焅
粵語謂天悶熱曰「局」，「焅」是也。
## 忌、其
助詞也，假字也，本無其字，依聲托事者。粵語之所謂「嘅」也。
可攷《廣州語本字》
## 崽
粵語謂細小之物，常從後綴，曰「仔」是也，玩偶曰「公仔」，孩提衣物謂「衫仔」，所為「仔」者，「崽」是也。
## 畀
粵語謂與人物曰「畀」，畀者與也，俗作「俾」，而「俾」唯有「使」義，蓋訛誤也。
## 旦
粵語謂明日曰「聽日」，「聽」音之所謂，蓋「旦」也，「聽日」者，「旦日」也，與文言翕然。
## 曱甴，小強
蜚蠊之謂。
## 爾
粵語近指事物常曰「呢個」，「呢」音「ni」，古音「爾」也，爾即是也。

## 個
粵語遠指事物常曰「嗰」，「個」所以為指代事物者，漢魏六朝心興之用，今猶存。
創意公用授權條款

《**創意公用授權條款**》者，公共版權許可也，其所許可者，蓋取已得版權之文，合律令而分享、刊行之。是許可之所用，蓋或有編修之人欲共天下之樂，依此條款而授權之，合乎律法也，不逾矩。

是故，經此許可，編修者無患文章之擅用。眾人茍欲分享，患無授權，則條款竟免其患。

是條款，初為美國之知識共享頒行於公元二零零二年，復有諸別種存焉。
## 原初許可
是條款，原初許可有四，今具其名。此四條者，曰基準之權。

### 合用
混同以上諸條，可生變形者十有六，中有十一條具其效用，其餘五條則無所用。今具常用者六條，見以下次第：
*僅宣示
*宣示且禁遷易
*宣示且著佐
*宣示且非盈利
*宣示且非盈利並禁遷易
*宣示且非盈利並著佐
## 鏈接

* Official site
* Full selection of licenses 
* Creative Commons Licenses Compatibility Wizard 
* Citizen's guide to using Creative Commons licenses
* A human readable summary of version 2.5 of the Creative Commons CC-BY-SA license. (Retrieved 2010-04-10).
* Legal code of the CC-BY-SA 3.0 License.